open-index/open-wikipedia-markdown huggingface dataset:
ဘုရင့်ညီဂူ

**ဘုရင့်ညီဂူ**သည် မြန်မာနိုင်ငံ၊ ကရင်ပြည်နယ်၊ ဘားအံမြို့မှ (၁၂)မိုင်အကွာ သံလွင်မြစ်အရှေ့ ဘက်ကမ်းပေါ်ရှိ နောင်ကျန်ရွာအနီးတွင် တည်ရှိသည်။

ဘုရင့်ညီဂူသည် တောင်ကုန်းပေါ်တွင် တည်ရှိပြီး အုတ်လှေကားများဖြင့် အပေါ်သို့ တက်ရောက်နိုင်သည်။ တောင်စောင်းတစ်လျှောက်တွင် နှစ်ကျိပ်ရှစ်ဆူဘုရားများနှင့် ဂူအတွင်းတွင် ရှေးဟောင်းဘုရားများကို ဖူးမြော်နိုင်သည်။ ဂူသည် ၁ ဖာလုံခန့် ရှည်လျားသည်။ ဘုရင့်ညီဂူအခြေတွင် သဘာဝအလျှောက် ဖြစ်ပေါ်နေသော ရေပူ၊ ရေအေးစိမ့်စမ်းအိုင်လည်း ရှိသည်။ ဂူထဲတွင် ဂဝံကျောက်အုတ်၊ ရှေးခေတ်ဟောင်း လက်လုပ်မြေအုတ်တို့ဖြင့် ထွင်းထုထားသော ဘုရားများစွာလည်း ရှိသည်။

## ကိုးကား
သည်ချိန်းစမုတ်ကာစ်

**သည်ချိန်းစမုတ်ကာစ်** () သည် အမေရိကန် နှစ်​ယောက်တွဲ ဒီဂျေ အဖွဲ့တစ်ဖွဲ့ဖြစ်သည်။ သည်ချိန်းစမုတ်ကာစ်အဖွဲ့သည် ၂၀၁၄ တွင် ထွက်ရှိခဲ့သော "#Selfie" သီချင်းဖြင့် နာမည်ရလာခဲ့ပြီး ယင်းသီချင်းသည် U.S. Billboard Hot 100 တွင် No.16 နေရာကို ရောက်ရှိခဲ့သည်။ ၂၀၁၅ ခုနှစ် အောက်တိုဘာလတွင် သူတို့၏ debut EP အဲလ်ဘမ် *Bouquet* ထွက်ရှိခဲ့ပြီး ထိုအယ်ဘမ်ထဲမှ single သီချင်းတစ်ပုဒ်ဖြစ်သော "Roses" ဟာ US Billboard Hot 100 ၏ No.6 ထိရောက်ရှိခဲ့သည်။ ၂၀၁၆ ခုနှစ် နိုဝင်ဘာလ ၄ ရက်နေ့တွင် ဒုတိယ EP ဖြစ်သော *Collage* EP အဲလ်ဘမ်ထွက်ရှိခဲ့ပြီး "Don't Let Me Down", "Inside Out", "Closer", "All We Know", "Setting Fires" စသော သီချင်းများဖြင့် အောင်မြင်လာခဲ့သည်။ "Closer" နှင့် "Don't Let Me Down" သီချင်းနှစ်ပုဒ်သည် သည်ချိန်းစမုတ်ကာစ်၏ အောင်မြင်မှုအများဆုံးဖြစ်ခဲ့ပြီး US Billboard Hot 100 တွင် Closer က No.1 နေရာကို ၁၂ ပတ်ဆက်တိုက်ချိတ်ခဲ့ပြီး "Don't Let Me Down" သည် No.3 အထိရောက်ခဲ့သည်။

## ကိုးကား 
ကဏ္ဍ:အမေရိကန် ဂီတပညာရှင်များ
ကုံကုမံပင်

**ကုံကုမံပင်**သည် တစ်ပေခွဲခန့် မြင့်ပြီး  ကြက်သွန်နီဥကဲ့သို့ ဥရှိသည်။ အရွက်သည် မြက်ကဲ့သို့ ရှည်ပြီး ပါးသည်။ တော်သလင်းနှင့် သီတင်းကျွတ်လတို့တွင် အပွင့်ပွင့်သည်။ အပွင့်တွင် ပွင့်ဖတ်အုံ ၃ ခုရှိပြီး အတွင်းတွင် ဝတ်ဆံ ရှိသည်။

## ကိုးကား
ကဏ္ဍ:ဆေးဖက်ဝင် အပင်များ
ကွတ်ခိုင်မြို့နယ်

**ကွတ်ခိုင်မြို့နယ်** သည် မြန်မာနိုင်ငံအရှေ့ပိုင်း၊ ရှမ်းပြည်နယ်၊ ကွတ်ခိုင်ခရိုင်ရှိ မြို့နယ်တစ်ခု ဖြစ်သည်။ ကွတ်ခိုင်မြို့နှင့် တာမိုးညဲမြို့တို့ ပါဝင်ပြီး မြို့နယ်ရုံးစိုက်ရာမြို့မှာ ကွတ်ခိုင်မြို့ ဖြစ်သည်။

## ပထဝီဝင် 
အရှေ့ဘက်တွင် လောက်ကိုင်ခရိုင်၊ လောက်ကိုင်မြို့နယ်နှင့် နယ်နမိတ် ထိစပ်လျက်ရှိသည်။ မြောက်ဘက်တွင် မူဆယ်မြို့နယ်၊ အရှေ့ဘက်တွင် ကွမ်းလုံမြို့နယ်နှင့် သံလွင်မြစ်၊ တောင်ဘက်တွင် သိန္နီမြို့နယ်၊ အနောက်ဘက်တွင် နမ့်ခမ်းမြို့နယ်နှင့် နမ္မတူမြို့နယ်တို့ဖြင့် နယ်နမိတ် ဆက်စပ်လျက်ရှိသည်။ ကွတ်ခိုင်မြို့နယ်ကို ၁၉၇၂ ခုနှစ် ဇူလိုင် ၁၅ ရက်နေ့တွင် ရပ်ကွက် ၆ ခု၊ ကျေးရွာအုပ်စု ၇၅ ခုနှင့် ကျေးရွာ ၆၄၀ တို့ဖြင့် ဖွဲ့စည်းခဲ့သည်။ အကျယ်အဝန်းမှာ ၇.၀၆ စတုရန်းမိုင် ဖြစ်သည်။

## ရာသီဥတု 
မေလမှ အောက်တိုဘာလအထိ မိုးရွာသွန်းလေ့ရှိပြီး တစ်နှစ် ပျမ်းမျှမိုးရေချိန်မှာ ၇၀ လက်မ ဖြစ်သည်။ ပင်လယ်ရေမျက်နှာပြင်အထက် ပေ ၄၄၀၀ ကျော်တွင် တည်ရှိပြီး အပူချိန်မှာ ၃၀ ဒီဂရီစင်တီဂရိတ်ထက် ကျော်လေ့မရှိပေ။

## ဖွံ့ဖြိုးမှု 
ကွတ်ခိုင်မြို့နယ်တွင် အထက်တန်းကျောင်း ၄ ကျောင်း၊ အထကခွဲ ၁ ကျောင်း၊ အလယ်တန်းကျောင်း ၅ ကျောင်း၊ အလကခွဲ ၃ ကျောင်း၊ မူလတန်းလွန်ကျောင်း ၂၀ နှင့် မူလတန်းကျောင်း ၁၀၂ ကျောင်း ရှိသည်။

၂၅ ကုတင်ဆန့်ဆေးရုံ ၂ ခု၊ ၁၆ ကုတင်ဆန့် ဆေးရုံ ၃ ခု၊ ကျေးလက်ကျန်းမာရေးဌာန ၇ ခု၊ ကျေးလက်ကျန်းမာရေးဌာနခွဲ ၃၅ ခုနှင့် တိုက်နယ်ကျန်းမာရေးဌာန ၂ ခု ရှိသည်။

## အထင်ကရ ပုဂ္ဂိုလ်များ 
* ဒူဝါလရှီးလ - အမျိုးသားညီညွတ်ရေးအစိုးရ၏ ယာယီသမ္မတနှင့် နိုင်ငံတော်ဒုတိယသမ္မတ ဒူဝါလရှီးလသည် ကွတ်ခိုင်မြို့နယ်၊ မုံးစီး (ဝိန်းမိုင်) ရွာတွင် မွေးဖွားခဲ့သည်။ 

## ကိုးကား
ကလျာဏီသိမ်တော်ကြီး

**ကလျာဏီ သိမ်တော်ကြီး**သည် ဗုဒ္ဓဘာသာဝင်တို့ အထွဋ်အမြတ်ထားရာ သိမ်တော်ကြီးဖြစ်ပြီး ပဲခူးမြို့၊ ပဲခူးတိုင်းဒေသကြီးတွင် တည်ရှိသည်။ ကလျာဏီသိမ်သည် ဘုရားဖူးများ သွားလာမှုများရာ နေရာတစ်ခုဖြစ်ပြီး ပါဠိ၊ မွန်ဘာသာတို့ဖြင့် ခရစ်နှစ် ၁၄၈၀ ခုနှစ်လောက်တွင် ရေးထိုးခဲ့သော ကလျာဏီကျောက်စာများ တည်ရှိရာနေရာဒေသလည်း ဖြစ်သည်။ ယင်းကျောက်စာများတွင် မဇ္ဈိမဒေသ သာသနာဝင်၊ ပုဂံ သာသနာဝင်၊ ဟံသာဝတီ သာသနာဝင်၊ ကလျာဏီသိမ် သမုတ်ခြင်း အကြောင်း၊ ရာမညတိုင်း စေတီသမိုင်း၊ ရွှေမော်ဓောစေတီသမိုင်း စသည်တို့ကို အကျယ်တဝင့် အသေးစိတ် ရေးထိုးဖော်ပြထားသဖြင့် သာသနာဝင်နှင့် သမိုင်းအဖို့ များစွာ အထောက်အပံ့ရသော ကျောက်စာများဖြစ်သည်။  ဓမ္မစေတီမင်းသည် ဟံသာဝတီသား မထေရ်ကြီးများကို တောင်းပန်၍ သက္ကရာဇ် ၈၃၇ ခုနှစ် တပို့တွဲလတွင် ၂၂ ပါးသော မထေရ်ကြီးများကို သီဟိုဠ်ကျွန်းသို့ စေလွှတ်ကာ သိက္ခာသစ် တင်စေသည်။ 

မထေရ်ကြီးများသည် ကောဇာသက္ကရာဇ်  ၈၃၈ ခုနှစ် ဒုတိယ ဝါဆိုလတွင် မြတ်စွာဘုရား ရေသုံးသပ်တော်မူခဲ့သော ကလျာဏီမြစ်၌ မဟာဝိဟာရဝါသီဂိုဏ်းမြတ်၏ အဆက်အနွယ်ဖြစ်သော ရဟန်းသံဃာတော်များထံမှ ရဟန်းအဖြစ် သိမ်ဝင် ထပ်မံခံယူလျက် နတ်တော်လဆန်း ၈ ရက် တနင်္ဂနွေနေ့တွင် ဟံသာဝတီသို့ ပြန်ကြွရာ သုံးပါးမှာ လမ်းတွင် ပျံလွန်တော်မူသည်။ ဓမ္မစေတီမင်းက နှစ်ထောင်းအားရ ဖြစ်ကာ ဆောက်လုပ်လှူဒါန်းသော ကလျာဏီသိမ်ကို သမုတ်ကြသည်။ သိမ်အနီး၌ မှတ်တမ်းကျောက်စာကိုလည်း ရေးထိုးသည်။
သိမ်တော်သည် အကြိမ်များစွာ ပျက်စီးခြင်းသို့ ရောက်ခဲ့ရသည်။ ပေါ်တူဂီနယ်မြေရှာဖွေသူများ၏ မီးရှို့ဖျက်ဆီးခြင်းကို ၁၅၉၉ ခုနှစ်က ခံခဲ့ရပြီး အလောင်းဘုရား ပဲခူးအား တိုက်ခိုက်သိမ်းပိုက်စဉ် ၁၇၅၇ ခုနှစ်ကလည်း သိမ်တော်ပျက်စီးခဲ့သည်။ ထိုမျှမကသေး ၁၉၃၀ ခုနှစ် ပဲခူးငလျင်ကြောင့်လည်း သိမ်တော်ပြိုကျခဲ့ရသေးသည်။

## ကိုးကား
ရွှေစေတီ ဘုန်းကြီးကျောင်း

**ရွှေစေတီ ဘုန်းကြီးကျောင်း**သည် စစ်တွေမြို့၊ ရခိုင်ပြည်နယ်တွင်တည်ရှိပြီး ကျော်ကြားလှသော ဘုန်းကြီးကျောင်းတစ်ခုလည်း ဖြစ်သည်။ ရွှေစေတီကျောင်းကို ၁၉၀၃ ခုနှစ်တွင် တည်ဆောက်ခဲ့ခြင်းဖြစ်သည်။ 

## အရေးကြီး အချက်အလက်များ 
ရွှေစေတီဘုန်းကြီးကျောင်းတွင် ၁၉၂၀ ခုနှစ်မှ ၁၉၃၀ အတွင်းလောက်တွင် ဆရာတော် ဦးဥတ္တမ သီတင်းသုံးခဲ့သည်။ ဆရာတော်သည် နိုင်ငံရေးကို ပါဝင်ပတ်သက်ခဲ့သည့် ပထမဆုံးသော ဘုန်းကြီးတစ်ပါးဖြစ်ပြီး ယနေ့ခေတ် နိုင်ငံရေးခံယူချက်များကို ချမှတ်ခဲ့သော အရေးပါသော သူတစ်ဦးလည်းဖြစ်သည်။ ဆရာတော်အား မြန်မာနိုင်ငံလွတ်လပ်ရေးအတွက် ဦးဆောင်ဆောင်ရွက်ခဲ့သူ အမျိုးသားခေါင်းဆောင်တစ်ဦးအနေဖြင့် ယနေ့အချိန်အထိ သတ်မှတ်ထားကြဆဲ ဖြစ်သည်။  

ရွှေစေတီကျောင်းသည် မြန်မာနှင့် ရခိုင်အမျိုးသားတို့၏ နိုင်ငံရေးအမြင်ဆုံရာ ဗဟိုချက်ဖြစ်သကဲ့သို့ နိုင်ငံရေးသဘောတရား ရင့်သန်လာသော ဗုဒ္ဓဘာသာအမြင်များ ပေါက်ဖွားရာနေရာလည်း ဖြစ်သည်။ ယခုအခါ ဒေသခံများ၏အကျိုးကို ရည်မျှော်ကာ ဘုန်းတော်ကြီးသင်ကျောင်းအဖြစ် ဖွင့်လှစ်ထားသကဲ့သို့ ရခိုင်ယဉ်ကျေးမှု ကျောင်းအဖြစ်လည်း ဖွင့်လှစ်ထားသည်။ 

ဘုန်းကြီးကျောင်းသို့ အိန္ဒိယဝန်ကြီးချုပ်များဖြစ်ကြသော ဂျဝါဟာလာ နေရူး၊ အင်ဒီယာ ဂန္ဒီတို့ လာရောက်လည်ပတ်ခဲ့ပြီး မြန်မာနိုင်ငံရေးခေါင်းဆောင်တစ်ဦးဖြစ်သော ဒေါ်အောင်ဆန်းစုကြည်လည်း ၂၀၀၂ ခုနှစ်တွင် လာရောက်လည်ပတ်ခဲ့သည်။ 

## ကိုးကား
၁၅၃၉

**၁၅၃၉** 
## ၁၅၃၉ ခုနှစ် မှတ်တမ်း 
### ဇန်နဝါရီလ 
(၁) ရက်။
::* 
### ဖေဖော်ဝါရီလ 
(၁) ရက်။
::* 
### မတ်လ 
(၁) ရက်။
::* 
### ဧပြီလ 
(၁) ရက်။
::* 
### မေလ 
(၁) ရက်။
::* 
### ဇွန်လ 
(၁) ရက်။
::* 
### ဇူလိုင်လ 
(၁) ရက်။
::* 
### ဩဂုတ်လ 
(၁) ရက်။
::* 
### စက်တင်ဘာလ 
(၁) ရက်။
::* 
### အောက်တိုဘာလ 
(၁) ရက်။
::* 
### နိုဝင်ဘာလ 
(၁) ရက်။
::* 
### ဒီဇင်ဘာလ 
(၁) ရက်။
::*
အပြာဖျော့အစက်

***အပြာဖျော့အစက်*** () သည် ကမ္ဘာမှ အဝေးဆုံး စံချိန်တင် မိုင် သန်းပေါင်း ၃,၇၀၀ (ကီလိုမီတာ သန်းပေါင်း ၆,၀၀၀) ခန့် အကွာအဝေး မှ ဗွိုင်ယေဂျာ ၁ အာကာသယာဉ် ၁၉၉၀ ခုနှစ် တွင် ရိုက်ကူးခဲ့သော နေစကြဝဠာ၏ မိသားစုဓာတ်ပုံများ ပုံတွဲထဲမှ ကမ္ဘာဂြိုဟ် ဓာတ်ပုံ ၏ အမည် ဖြစ်သည်။

ဤဓာတ်ပုံတွင် မြေကမ္ဘာကို အာကာသ ဟင်းလင်းပြင်ကြီးထဲမှ အစက်ကလေး တစ်စက် အဖြစ်သာ တွေ့မြင်ရသည်။

## နောက်ခံ သမိုင်း 
နက္ခတ္တဗေဒ ပညာရှင် ကားလ် ဆေဂန် ၏ မေတ္တာရပ်ခံချက် အရ အဓိက ရည်မှန်းချက် ပြီးဆုံး၍ နေစကြဝဠာမှ ထွက်ခွာလျက်ရှိသည့် ဗွိုင်ယေဂျာအမှတ် (၁) အာကာသယာဉ်ကို ကင်မရာ နောက်ပြန်လှဲ့၍ ကမ္ဘာဂြိုဟ်၏ပုံကိုရိုက်ရန် နာဆာ (NASA) မှ အမိန့်ပေး ရိုက်ယူခဲ့ခြင်း ဖြစ်သည်။

## ကိုးကား
ယူဖရိုင်းနား

**ယူဖရိုင်းနား** () သည် ရုရှားနိုင်ငံဖွား ကမ္ဘာကျော် ရုပ်ရှင်မင်းသားတစ်လက် ဖြစ်သည်။ မြန်မာနိုင်ငံတွင် ယူဖရိုင်းနားကို ကတုံးမင်းသားဟု လူသိများသည်။ ယူဖရိုင်းနားသည် ၁၉၂၀-ခုနှစ်၊ ဇူလိုင်လ (၁၁)ရက်နေ့တွင် Far Eastern Republic, Vladivostok တွင် မွေးဖွားခဲ့သူ ဖြစ်သည်။ သူ၏ဖခင်သည် မွန်ဂိုလီယံလူမျိုးဖြစ်၍ မိခင်မှာ ယူမေးနီးယန်း အဆက်အနွယ်ဖြစ်သည်ဟု ဆိုသည်။ (ဤနေရာတွင် မူကွဲလျက်နေပါသည်။ အချို့ရုပ်ရှင်မဂ္ဂဇင်းများတွင် အဖေမှာ ယူးခန်ဆိုသော ဆွစ္စလူမျိုးဖြစ်၍ မိခင်မှာ အလွန်လှပချောမောသော မာရီယာဆိုသည့် ရုရှားအမျိုးသမီးဖြစ်ကြောင်း တွေ့ရှိရသည်။)

သူတို့မိသားစုသည် ပထမ လက်လုပ်လက်စား သမားများပင်ဖြစ်သော်လည်း သူ့ဖခင်မှာ မကြာခင်မှာပင် ဘော်တွင်းပိုင်သူဋ္ဌေးတစ်ဦး ဖြစ်လာခဲ့ရာ စီးပွားရေး တောင့်တင်းသော မိသားစုဖြစ်လာပါတော့သည်။ သို့သော် သူတို့မြို့ဘော်ရှီဗစ်များသိမ်းပိုက်သည့်အခါ သူ့အဖေ၏ ဘော်တွင်းများပါ သိမ်းပိုက်ခြင်းခံလိုက်ရလေသည်။ ဤတွင် သူတို့ မိသားစုသည် တရုတ်ပြည်၊ ပီကင်းမြို့သို့ ပြောင်းရွှေ့နေထိုင်ခဲ့ကြလေသည်။ ဖခင်၏ စီးပွားရေးမှာမူ ယခင်ကလောက် မတောင့်တင်းတော့ပေ။ ထို့ပြင် မကြာခင်မှာပင် မိခင်နှင့် ဖခင်တို့ မသင့်မတင့်ဖြစ်ကာ လင်မယား ကွဲသွားကြတော့သည်။ မိခင်ကို ပိုချစ်သော ယူဖရိုင်းနားသည် ဖခင်ကိုခွဲ၍ မိခင်နှင့် နေထိုင်ခဲ့လေသည်။ သို့သော် မကြာခင်မှာပင် မိခင်ကွယ်လွန်သွားရာ အဖွားဖြစ်သူနှင့် နေထိုင်ခဲ့ရသည်။

ယူ၏ အဖွားသည် ဂျစ်ပဆီ အမျိုးသမီးကြီးဖြစ်ရာ လှည့်လည်၍ သွားလာနေထိုင်သူ တစ်ဦးဖြစ်သည်။ ယူသည် အဖွားနှင့်အတူ ဥရောပတစ်ခွင် လှည့်လည်သွားလာခဲ့ရသည်။ ယူသည် ထိုစဉ်ကပင် ရုရှား၊ တရုတ်၊ ဂျပန်၊ မွန်ဂိုလီယံ၊ ယူမေးနီယန်း ဘာသာစကားများ တတ်မြောက်ပြီးဖြစ်သည်။ ယူဖရိုင်းနား၏ အဖွားသည် ဂီတာတီး ကျွမ်းကျင်သူ ဖြစ်သည်။ ယူသည် ဖွားအေထံမှ ဂီတာတီးသင်ယူခဲ့လေသည်။ အဖွားသည် ယူကို အလွန်မြတ်နိုးသဖြင့် ဂီတာတီးနည်းကို ကောင်းစွာသင်ကြားပေးလေသည်။ ယူ ၁၃-နှစ်သားအရွယ်တွင် အဖွားကွယ်လွန်သွားလေသည်။ အဖွားဆုံးချိန်တွင် ယူသည် ဂီတာကို တစ်ဖက်ကမ်းခတ် တတ်မြောက်နေပြီ ဖြစ်သည်။ ဤအချိန်တွင် ယူသည် တစ်ကောင်ကြွက် တစ်မျက်နှာ ဘဝရောက်ရှိနေပေသည်။ သို့သော် ယူသည် စိတ်အားမငယ်ခဲ့ပေ။ သူ့ဖခင်သည် ထိုအချိန်၌ ဆွစ်ဇာလန်နိုင်ငံနိုင်ငံသို့ ရောက်ရှိနေလေသည်။ ယူကို စာရေး၍ ခေါ်ယူလေသည်။ ယူသည် ဖခင်ကို မချစ်ပေ၊ သို့သော် ဖခင်အလိုကျ ပြင်သစ်တွင် ကျောင်းဆက်တက်ခဲ့သေးသည်။ သို့သော် ကျောင်းတွင် မပျော်ပိုက်ချေ။ တစ်နေ့တွင် ဂီတာလွယ်၍ ကျောင်းမှ ထွက်ပြေးခဲ့တော့သည်။ ထွက်ပြေးလာသော ယူတွင် ပိုက်ဆံတစ်ပြားမှ မပါဘဲ ဂီတာတစ်လုံးသာ ပါလာခဲ့သည်။ ယူသည် ဂီတာတီး၍ အရပ်ရပ်လှည့်ခါ ငွေကြေးတောင်းခံစုဆောင်း၍ ပြင်သစ်ပြည်အနှံ့ ခြေဆန့်ခဲ့သည်။ 

တစ်မြို့ဝင် တစ်မြို့ထွက် အလုပ်အကိုင်ရှာဖွေနေသော ယူသည် နောက်ဆုံးပြင်သစ်ပြည် တောင်ပိုင်း မာဆေးမြို့သို့ ရောက်ရှိခဲ့လေသည်။ မာဆေးမြို့သည် ပင်လယ်ကမ်းခြေ မြို့လေးဖြစ်ရာ သာယာသော နွေရက်များဝယ် ရေကူးသူများ ပျားပန်းခတ်မျှ ရှိသည်။ ထိုဒေသ၌ ရေကူး၍ ရေနစ်သူများကို ကယ်ဆယ်ရသည့် "'အသက်ကယ်သမား"' များအထူးလိုအပ်လှသည်။ ယူသည် ရေကူးအထူးကျွမ်းကျင်၍ ကိုယ်ကာယမှာလည်း ထွားကြိုင်းသူဖြစ်ရာ ထို အသက်ကယ်သမားအလုပ်ကို ရရှိခဲ့သည်။ ထိုစဉ်က သူ့အသက်မှာ ၁၄-နှစ်သာရှိသေးသည်။

## ကိုးကား
NGC 2040

**NGC 2040** သည် ဒိုရဒို ကြယ်စုတန်းမှ ကြယ်အစုအဝေးဖြစ်ပြီး အလင်းနှစ် ၁၆၀၀၀၀ ကွာဝေးသည်။ ယင်းသည် မက်ဂျစ်လန်တိမ်တိုက်ကြီးနယ်ပယ်၏ အကြီးမားဆုံး ကြယ်တာရာများအုပ်စုတစ်ခု ဖြစ်သည်။

## ကိုးကား
ကဏ္ဍ:ဒိုရဒို (ကြယ်စုတန်း)
NGC 2232

**NGC 2232** သည် မနော်စရပ်စ် ကြယ်စုတန်းမှ တောက်ပသည့် ကြယ်အစုအဝေး ဖြစ်ပြီး အလယ်ဗဟိုတွင် ကြယ်ပေါင်း ၂၀ ပါဝင်သည်။

## ကိုးကား
ကဏ္ဍ:မနော်စရပ်စ် (ကြယ်စုတန်း)
ကျိုက်ပွန်ဘုရား

**ကျိုက်ပွန်ဘုရား** (; ၊ **ကျိုက်** (ဘုရား)၊ **ပွန်**(လေး) ) သည် ပဲခူးတိုင်းဒေသကြီး၏ မြို့တော် ပဲခူးမြို့တွင် တည်ရှိသည်။ ကျိုက်ပွန်ဘုရားသည်  မြင့်ပြီး ကကုသန်ဘုရား၊ ကောဏဂုံဘုရား၊ ကဿပဘုရား၊ ဂေါတမဘုရားရှင်မြတ်အား ရည်မှန်းထားတော်မူသော ရုပ်ပွားတော် လေးဆူသည် အရပ်မျက်နှာအသီးသီးသို့ မျက်နှာမူလျက် ကျောတော်များကပ်၍ တင့်တယ်စွာ စံတော်မူဟန်ဖြစ်သည်။ ကျိုက်ပွန်ဘုရားအား ၇ ရာစုလောက်တွင် ပဲခူးပြည့်ရှင် ဘုရင်မိဂါဒိပ္ပမှ တည်ထားကိုးကွယ်ခဲ့ခြင်းဖြစ်ပြီး ၁၅ ရာစုတွင် ဓမ္မစေတီမင်းမှ ပြန်လည်မွမ်းမံခဲ့ခြင်းဖြစ်သည်။ ဘုရင့်နောင်လက်ထက် ၁၅၄၂ ခုတွင် ရွှေသင်္ကန်း ကပ်သည်။ ယင်းနောက် နှစ်အတန်ကြာ ပျက်စီးကာ ချုံပိတ်ဖုံးသည်။ အလောင်းမင်းတရား လက်ထက် ၁၇၅၉ ခု ဩဂုတ်လ၌ လာဖူးစဉ် ပြုပြင်သည်။ ၁၈၀၇ ဘိုးတော်ဘုရားလက်ထက်တွင် ဇိုင်းဂနိုင်း မြို့သူကြီး ဦးရွှေဘီက  အင်္ဂတေအသစ် ကပ်လှူသည်။  

၁၄၇၆ ခုနှစ်တွင် ဓမ္မစေတီမင်းမှ တည်ထားကိုးကွယ်ခဲ့သည်။ ကျိုက်ပွန်ဘုရားကြီးသည် အမြင့်ပေ(၁၀၀) ရှိပြီး ပွင့်တော်မူပြီ:ဖြစ်သော ဘုရားလေးဆူ ကျောခြင်းကပ် ထိုင်တော်မူပုံစံကို တွေ့မြင်ရသည်။ ပဲခူးမှ ရန်ကုန်သို့သွားသော ကားလမ်းမ၏ မြောက်ဘက် (၁) မိုင်ခန့်အကွာတွင် တည်ရှိသည်။

ဒဏ္ဍာရီအဆိုများအရ မွန်အမျိုးသမီး ညီမ(၄)ယောက်မှ တည်ထားကိုးကွယ်ခဲ့သည်။ ၎င်းညီမ(၄)ဦးတို့မှ တစ်ဦးဦးအိမ်ထောင်ပြုခဲ့သည်ရှိသော် မိမိတည်သည့် ဘုရားပြိုကျပျက်စီး စေမည်ဟု ကတိရှိစေခဲ့သည်။ ၁၉၃၀ ခုနှစ် ငလျင်ဒဏ်ကြောင့် ကဿပဘုရား ပြိုကျပျက်စီ:ခဲ့သည်ကို ပြန်လည်ပြင်ဆင်ပြုပြင်ခဲ့သည်။

## ဓာတ်ပုံပြခန်း 

File:KyaikPunBuddha.jpg|Photographs of Kyaik Pun Paya Buddha ကျိုက်ပွန်ဘုရား ဓာတ်ပုံများ

## ကိုးကား
သံကူကွန်ကရစ်

**သံကူကွန်ကရစ်**ဆိုသည်မှာ ဆောက်လုပ်ရေးလုပ်ငန်းများတွင် အသုံးပြုရသော လုပ်ငန်းဖြစ်သည်။ အာစီ (RC) Reinforced Concrete ဟုလည်း ခေါ်ကြပြီး မြန်မာလို သံကူအားဖြည့် ကွန်ကရစ်ဟု သုံးနှုန်းကြသည်။
သံကူကွန်ကရစ်၏ အခြေခံသဘောတရားမှာ ဆွဲဆန့်အားကို ခံနိုင်သော သံချောင်းနှင့် ဖိနှိပ်အားကို ခံနိုင်သော ဘိလပ်မြေကွန်ကရစ်တို့ကို ပေါင်းစပ်အသုံးပြုခြင်းပင် ဖြစ်သည်။ 
## သမိုင်း
ခရစ်တော်မပေါ်မီ နှစ်ပေါင်းများစွာကတည်းက ရောမလူမျိုးများသည် Vesuvius မီးတောင်မှ ရသော မီးတောင်ပြာနှင့် ဖောက်ထုံး ရောပြီး Pozzolana ဟုခေါ်သော အင်္ဂတေတစ်မျိုးကို အဆောက်အဦးတွေဆောက်လုပ်ရာမှာ အသုံးပြုခဲ့သည်ဟု အထောက်အထားများ တွေ့ရှိရပါသည်။

အင်္ဂတေကို အဆောက်အဦးဆောက်လုပ်ရာတွင် သမိုင်းတစ်လျှောက် ပုံစံအမျိုးမျိုးနှင့် အသုံးပြုခဲ့ကြသည်။ နှစ်ကာလကြာလာတာသည်နှင့်အမျှ အင်္ဂတေသွန်းလုပ်သော နည်းစနစ်များ အဆင့်ဆင့်တိုးတက်ပြောင်းလဲလာခဲ့သော်လည်း အားနည်းချက်တစ်ခုကတော့ ရှိနေပါသေးသည်။ ထိုအားနည်းချက်မှာ အင်္ဂတေသည် ဖိနှိပ်ခံနိုင်အား (Compression Strength) အလွန်ကောင်းသော်လည်း ဆွဲဆန့်ခံနိုင်အား (Tensile Strength) အလွန်နည်းပါးခြင်းပင် ဖြစ်သည်။ အင်္ဂတေတုံးတစ်တုံးကို အားနှင့် ဖိနှိပ်ချမယ်ဆိုလျှင် အတိုင်းအတာတစ်ခုအထိ မကွဲမကြေနိုင်ပေမယ့် သားရေပင် ကဲ့သို့ ဆွဲဆန့်လိုက်လျှင် အလွယ်တကူကြေမွပျက်စီးသွားတတ်ပါသည်။ ထို့ကြောင့် အင်္ဂတေလောင်းသောအချိန်မှာ စတီးချောင်း Tensile Strength ကောင်းသော အရာတစ်ခုကို ထည့်သွင်းတည်ဆောက်လာကြသည်။ ကွန်ကရစ်၏ အားသာချက်ဖြစ်သော Compression Strength နှင့် စတီး၏ အားသာချက် Tensile Strength နှစ်ခုစလုံးကို ပေါင်းစည်းပေးလိုက်သလို ဖြစ်သွားပါသည်။

𝗥𝗖 ကို ပထမဦးဆုံးစတင်တည်ဆောက်ခဲ့တာကတော့ Jean-Louis Lambot ပဲဖြစ်ပါတယ်။ Lambot ဟာ သူ့ရဲ့ ကွန်ကရစ်လှေငယ်လေးတွေတည်ဆောက်ရာမှာ ခံနိုင်ရည်အားပိုမိုကောင်းမွန်စေဖို့ သံချောင်းတွေ၊ သံဇကာတွေ ထည့်သွင်းတည်ဆောက်ခဲ့တယ်လို့ အထောက်အထားတွေအရတွေ့ရှိရပါတယ်။ သူကတော့ သမိုင်းမှာ 𝗥𝗖 ကို ပထမဆုံး တည်ဆောက်အသုံးပြုခဲ့သူလို့ အမည်တွင်ပါတယ်။ ဒါပေမယ့် သူ့ရဲ့နာမည်က သိပ်မတွင်ကျယ်ခဲ့ပါဘူး။ 𝗥𝗖 ကို အဆောက်အဦးတည်ဆောက်ရာမှာ ပထမဦးဆုံး စတင်အသုံးပြုခဲ့သူကတော့ ပြင်သစ်လူမျိုး François Coignet ပါပဲ။ အထောက်အထားတွေနဲ့ စွယ်စုံကျမ်းတွေမှာ Coignet ရဲ့နာမည်ကသာ ပိုပြီးအရာတွင်ခဲ့ပါတယ်။ ဒါပေမယ့် သူလည်း 𝗥𝗖 ရဲ့ အသုံးဝင်ပုံ၊ အားသာချက်တွေကိုသိလို့ဆိုတာထက် ပါရီမြို့ Charles Michles အရပ် ခြံအမှတ် ၇၂ မှာ သူဆောက်နေတဲ့ လေးထပ်တိုက်ကလေး ပုံမပျက်သွားအောင်ဆိုပြီးတော့ ကွန်ကရစ်ထဲ စတီးချောင်းတွေ ထည့်သွင်းတည်ဆောက်ရာက 𝗥𝗖 သမိုင်းအစပြုခဲ့တာပဲဖြစ်ပါတယ်။ 

၁၈၅၄ ခုနှစ်မှာ အင်္ဂလိပ်ဆောက်လုပ်ရေးသမား William B. Wilkinson က ကွန်ကရစ်ရဲ့ Compression Strength အားသာချက်နဲ့ Steel ရဲ့ Tensile Strength အားသာချက်နှစ်ခုကိုပေါင်းစည်းဖို့ရည်ရွယ်ချက်နဲ့ 𝗥𝗖 ကို ပထမဆုံးစတင်အသုံးပြုခဲ့ပါတယ်။ Coignet က ၁၈၅၃ မှာ ဆောက်လုပ်ခဲ့တာဖြစ်လို့ Wilkinson ထက် တစ်နှစ်စောပါတယ်။ အဲဒီကနေစပြီးတော့ Steel ထုတ်လုပ်တဲ့နည်းပညာတွေ အဆင့်မြင့်လာသလို 𝗥𝗖 တွေလည်း ပိုမိုအဆင့်မြင့်လာကြတာ ဒီနေ့အထိပါပဲ။

တည်ဆောက်ရေးလုပ်ငန်းများတွင် သံကူကွန်ကရစ်လုပ်ငန်းသည် အရေးပါသော လုပ်ငန်းတစ်ခုလည်း ဖြစ်သည်။ သံကူကွန်ကရစ်လုပ်ငန်းတစ်ခုတွင် ပါဝင်ရသည့် သံချောင်းအရွယ်အစား၊ အရေအတွက်နှင့် အကွေးပုံသဏ္ဌာန်အမျိုးမျိုးတို့ကို လုပ်ငန်းလိုအပ်ချက်နှင့်အညီ ပုံထုတ်အင်ဂျင်နီယာများက တွက်ချက်ပုံထုတ်ပေးရသည်။ ထုတ်ပေးသော ပုံစံအတိုင်း မှန်ကန်တိကျစွာ လုပ်နိုင်ရန်အတွက် သံချီသံကွေးပညာတတ်သော အလုပ်သမားများလိုအပ်ပေသည်။ သံကူကွန်ကရစ် လုပ်ငန်းတွင် -
# မြေတူးလုပ်သားများ၊
# ပန်းရံလုပ်သားများ၊
# လက်သမားများ
# သံချီသံကွေးလုပ်သားများ လိုအပ်ပေသည်။

## ကိုးကား
ပေတံ

**ပေတံ**သည် ပေ၊ လက်မ၊ မီလီမီတာ အမှတ်အသားများပါရှိသော သစ်သား(သို့) ပလပ်စတစ်(သို့) သံပြားချောင်းကို ခေါ်ဆိုသည်။ ပေတံတွင် တစ်ဖြောင့်တည်းရှိသော ပေတံနှင့် ခေါက်လို့ရသော ခေါက်ပေတံဟူ၍ နှစ်မျိုး ကွဲပြားသေးသည်။ ပေတံတွင် ၁-လက်မတွင် ၁/၂-လက်မ၊ ၁/၄-လက်မ၊ ၁/၈-လက်မ၊ ၁/၁၆-လက်မအထိ ခွဲထားသည်ကို၎င်း၊ ၁/၁၀-လက်မ ခွဲစိတ်မှတ်သားသည်ကို၎င်း တွေ့ရှိရပေသည်။ ၎င်းကိုအသုံးပြု၍ လိုအပ်သော အတိုင်းအတာတို့ကို တိုင်းထွာနိုင်သည်။ ခေါက်ပေတံအမျိုးအစားတွင် ၂-ပေအလျားရှိသော ခေါက်ပေတံ၊ ၃-ပေရှိသော ခေါက်ပေတံဟူ၍ နှစ်မျိုးရှိပေသည်။

## ကိုးကား
ဂျက်လိမ်ကောက်

**ဂျက်လိမ်ကောက်**မှာ သံချီသံကွေးအတတ်ပညာတွင် ဝါယာကြိုးများ တင်းစေရန် အသုံးပြုလေသည်။ ၁/၄-လက်မ သို့မဟုတ် ၁/၈-လက်မလုံးပတ်ရှိပြီး အလျား ၆-လက်မခန့်ရှိသည့် သံချောင်းအကောက် ကိရိယာတစ်ခုဖြစ်သည်။ ကောက်ထားသည့်ထိပ်ကို တစ်လက်မခန့် ချွန်ထားပြီး ကျန်တစ်ဘက်ကို လက်ကိုင်အဖြစ် အသုံးပြုနိုင်ရန် ဂွင်းပြုလုပ်ထားသည်။ ၎င်းကိရိယာဖြင့် ချည်မည့် ဝါယာတစ်ဘက်တွင် ပြုလုပ်ထားသည့် ဂွင်းကလေးအထဲသို့ အကောက်အချွန်ကို ထည့်သွင်းပြီး ကျန်သည့်ဝါယာအစ တဘက်ကို အကောက်အဖျားဖြင့် ပတ်လိမ်နိင်သည်။ ထိုသို့လိမ်ခြင်းဖြင်း ဝါယာကြိုးမှ တဖြည်းဖြည်းတင်း၍လာပြီး ကောင်းမွန်တင်းကြပ်သည့် အဆုံးသတ်ခြင်းကို ရရှိနိုင်ပေသည်။

## ကိုးကား
၁၃၀၁

**၁၃၀၁** 
## ၁၃၀၁ ခုနှစ် မှတ်တမ်း 
### ဇန်နဝါရီလ 
(၁) ရက်။
::* 
### ဖေဖော်ဝါရီလ 
(၁) ရက်။
::* 
### မတ်လ 
(၁) ရက်။
::* 
### ဧပြီလ 
(၁) ရက်။
::* 
### မေလ 
(၁) ရက်။
::* 
### ဇွန်လ 
(၁) ရက်။
::* 
### ဇူလိုင်လ 
(၁) ရက်။
::* 
### ဩဂုတ်လ 
(၁) ရက်။
::* 
### စက်တင်ဘာလ 
(၁) ရက်။
::* 
### အောက်တိုဘာလ 
(၁) ရက်။
::* 
### နိုဝင်ဘာလ 
(၁) ရက်။
::* 
### ဒီဇင်ဘာလ 
(၁) ရက်။
::*

## ကိုးကား
သံချီသံကွေးပညာ

**သံချီသံကွေး**ပညာသည် ဆောက်လုပ်ရေးလုပ်ငန်းများတွင် အရေးပါသော သံကူကွန်ကရစ်လုပ်ငန်းတွင် မရှိမဖြစ်လိုအပ်သော ပညာရပ် ဖြစ်သည်။ လုပ်ငန်းလိုအပ်ချက်အရ အင်ဂျင်နီယာမှ တွက်ချက်ထုတ်ပေးသော ပုံစံကို သံချောင်းအရွယ်အစားတို့ဖြင့် သံကွေးခြင်း၊ သံချီခြင်းလုပ်ငန်းကို ခေါ်ဆိုသည်။ သံချီသံကွေး အတတ်ပညာသည်များသည် အောက်ဖော်ပြပါ လက်သုံးကိရိယာများကို အသုံးပြုကြရသည်။
# ပေတံ
# မီတာတံ
# ပေကြိုးဘူး
# သံချီပလာယာ
# ဂျက်လိမ်ကောက်
# ပတ်ကိုက်ငယ်နိုင်
# ပါးစပ်ကိုက်ငယ်နိုင်
# ဟင်ဂလန်ကိုက်ငယ်နိုင်
# ပူလီခုံ
# ချိန်သီး
# မျဉ်းကြိုး
# မြေဖြူ/ကန့်ကူဆံ
# ဖြတ်စို့
# လက်ဖြတ်ကတ်ကျေး
# မောင်းဆွဲကတ်ကျေး
# သံဖြတ်ဒိုင်းလွှ
# တူ
# သံကွေးခုံ
# သံကျင်တွယ်
# မတ်တတ်လွန် တို့ဖြစ်သည်။

## ကိုးကား
သီဟိုဠ်ရှင်စေတီ

**သီဟိုဠ်ရှင်စေတီ**သည် မကွေးတိုင်းဒေသကြီး၊ ပခုက္ကူမြို့ရှိ တန်ခိုးကြီး စေတီတစ်ဆူဖြစ်သည်။

## သမိုင်းကြောင်း
အလောင်းစည်သူမင်းသည် ၄၅၄ ခုနှစ်တွင် မင်းဖြစ်ခဲ့ပြီးနောက် သမုဒ္ဒရာတွင် အံဖွယ်များကို ကြည့်လို၊ တိုင်းနိုင်ငံတွင် ကင်းတို ကင်းရှည်များ ချထားလို၍ တိုင်းခန်းလှည့်လည်ခဲ့သည်။ တိုင်းခန်းလှည့်လည်ရာ သီဟိုဠ်ကျွန်းသို့ ရောက်ခဲ့သည်။

ထိုအခါ သီဟိုဠ်မင်းသည် လက်ဆောင်ပဏ္ဏာများနှင့်အတူ ရှင်မဟာကဿပထေရ် ဓုတင်ကျင့်နေဟန် ရုပ်တုတော်တို့ကို ဆက်သခဲ့သည်။ အလောင်းစည်သူမင်းကြီး ဇမ္ဗုသပြေပင်ကျွန်းနှင့် မလ္လာကျွန်းများသို့ ရောက်ခဲ့သည့်အခါတွင်လည်း ဗောဓိသားဖြင့် ဒက္ခိဏသာခါရုပ်တုတော်လုပ်ကာ စန္ဒကူးသရက္ခန် စသည့် နံ့သာတို့ဖြင့် မွမ်းမံကာ အလောင်းစည်သူမင်းအား ဆက်သခဲ့သည်။ ထိုရုပ်တုပြုလုပ်ခဲ့သည့် ဗောဓိသား၏ အပင်သည် အသောကမင်းကြီးက ဒေဝါနံပိယတိဿမင်းကြီးကို ဆက်သခဲ့ခြင်း ဖြစ်ပြီး အနုရာဓမြို့အနီးတွင် တည်ရှိသည့် ဗောဓိပင် ဖြစ်သည်။ ထိုသို့ လက်ဆောင်ပဏ္ဏာများ ဆက်သသည်ကို အလောင်းစည်သူမင်းကြီးသည် လွန်စွာ ပီတိ ဖြစ်ခဲ့ပြီး ဆက်သသည့် ရုပ်ပွားတော်ကို "သီဟိုရှင်" (သီဟိုဠ်ရှင်) ဟု သမုတ်ခဲ့သည်။

၄၇၄ ခုနှစ်တွင်  ပုဂံသို့ ပြန်လာခဲ့သည်။ ရုပ်တုတော်များ၊ သရက္ခန်ဘုရားနှင့် ဒက္ခိဏသာခါရုပ်ပွားတော်တို့ကို ပွဲသဘင်ဖြင့် ပူဇော်ခဲ့သည်။

သက္ကရာဇ် ၄၇၉ ခုနှစ်တွင် မင်းကြီးသည် အများသူငါ ကြည်ညိုစေနိုင်ရန်အတွက် ဌာပနာ၍ စေတီတော်တည်ရန် ဆန္ဒရှိခဲ့သည်။ ထို့နောက် သီဟိုဠ်ရှင်ရုပ်ပွားတော်ကို ဖောင်ပေါ်တွင် တင်ဆောင်ကာ ကျိန်းဝပ်မည့်နေရာတွင် နိမိတ်ကို မြင်တွေ့စေသော်ဟု အဓိဋ္ဌာန်ခဲ့သည်။ ထို့နောက် ပုဂံမှ ဧရာဝတီမြစ်ကြောင်းအတိုင်း အထက်အညာသို့ ဆန်တက်ခဲ့သည်။

ဖောင်တော်သည် ကူးခန်းအရပ်သို့ရောက်သည့်အခါ ရပ်တံ့လေသည်။ ထိုအခါ မင်းကြီးသည် မြေညီညွတ်ရာအရပ်ကို ရှာလေသည်။ ထိုအချိန်တွင် မြစ်ရေကြည်တွင် ကြာပွင့်ကြီးများ ပွင့်ခြင်း၊ သဲသောင်များ ရုတ်တရက်ပေါ်လာခြင်း၊ ဥဗျိုင်း ငှက်အုပ်များ ပျံကျလာခြင်း စသည်တို့ ဖြစ်ပေါ်ခဲ့သည်။ မင်းကြီးသည် ရဟန္တာများ၏ အကူအညီဖြင့် မြေကောင်းမြေမြတ်များကို တွေ့ရှိခဲ့ပြီးနောက် ၄၇၉ ခုနှစ်၊ တန်ဆောင်မုန်းလတွင် မုဋ္ဌောစေတီတော်ကို တည်ခဲ့သည်။  တန်ခူးလတွင်ပြီးစီး၍ ရတနာများ၊ ရုပ်တုတော်အဆူဆူ စသည်တို့ကို ဌာပနာခဲ့သည်။

အလျား ၂၁ တောင်၊ အမြင့် ၃၆ တောင်ရှိသည့် လိုဏ်ဂူတွင်းတွင် သီဟိုဠ်ရှင်ရုပ်ပွားတော်ကို ဌာပနာခဲ့သည်။ ထိုဘုရားတည်ရှိရာ ကျွန်းမြေကို တံတိုင်းကာရံ၍ "မြစ်မကိုင်းကျွန်း"ဟု သမုတ်ခဲ့သည်။ (ထိုကျွန်းနေရာသည် ယခုအခါ ကုန်းပြင်တစ်စပ်တည်း တည်ရှိနေသည်။) မင်းကြီးသည် ဝတ္တုကံမြေများကို လှူခဲ့သည်။ ထို့ပြင် နှစ်စဉ် သင်ပုတ်ဝတ် ဆီမီးဝတ်များလည်း ပြုလုပ်ခဲ့သည်။ ထိုအချိန်မှစကာ "သီဟိုဠ်ရှင် မြတ်စွာဘုရား" ဟု ထင်ရှားခဲ့သည်။

သီဟိုဠ်ရှင်ဘုရားမှာ ဂေဇက်ဝင်ဘုရားဖြစ်သည်။ ဂေဇက်ဝင်ဘုရားဆိုသည်မှာ ကိုလိုနီခေတ်၊ အစိုးရ၏ အသိအမှတ်ပြုခံရသည့် ၊ ပွဲတော်ဈေးကြီးများ ကျင်းပသည့် တန်ခိုးကြီးဘုရားကို ဆိုခြင်းဖြစ်သည်။ 

## ကိုးကား 
ကဏ္ဍ:မကွေးတိုင်းဒေသကြီးအတွင်းရှိ စေတီပုထိုးများ
NGC 370

﻿
**NGC 370** သည် မိန် နက္ခတာရာမှ ကြယ်သုံးလုံးစနစ်ဖြစ်ပြီး
၁၈၆၁ အောက်တိုဘာ ၇ တွင် Heinrich d'Arrest ဆိုသူက ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
NGC 369

﻿

**NGC 369** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး
အောက်တိုဘာ ၉၊ ၁၈၈၅ ခုနှစ်တွင် Francis Leavenworth ဆိုသူက ရှာဖွေတွေ့ရှိခဲ့သည်။

## ကိုးကား
NGC 371

﻿
**NGC 371** သည် မက်ဂျစ်လန် တိမ်တိုက်ငယ်မှ အလင်းနှစ်၂၀၀၀၀၀ ဝေးကွာသည့်
ကြယ်အစုအဝေး ဖြစ်သည်။

## ကိုးကား
## ပြင်ပလင့်
* The Rose-red Glow of Star Formation - ESO Photo release
NGC 373

﻿

**NGC 373** သည် မိန် နက္ခတာရာမှ ဘဲဥပုံစံ ဂယ်လက်ဆီဖြစ်ပြီး
၁၈၇၆ ဒီဇင်ဘာ ၁၂ တွင် John Louis Emil Dreyer ဆိုသူက ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
NGC 374

﻿

**NGC 374** သည် မိန် နက္ခတာရာမှ lenticular ဂယ်လက်ဆီဖြစ်ပြီး ၁၈၆၁ အောက်တိုဘာ ၇ တွင် Heinrich d'Arrest ဆိုသူက ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
NGC 375

﻿

**NGC 375** သည် မိန် နက္ခတာရာမှ ဘဲဥပုံစံ ဂယ်လက်ဆီဖြစ်ပြီး
၁၇၈၄ စက်တင်ဘာ ၁၂ တွင် ဝီလီယံ ဟာရှယ် ဆိုသူက ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
ကျေးသီးမြို့နယ်

**ကျေးသီးမြို့နယ်** သည် မြန်မာနိုင်ငံ၊ ရှမ်းပြည်နယ်၊ မိုင်းရှူးခရိုင်ရှိ မြို့နယ်တစ်ခု ဖြစ်သည်။ ကျေးသီးမြို့နှင့် မိုင်းနောင်မြို့တို့ ပါဝင်ပြီး မြို့နယ်ရုံးစိုက်ရာမြို့မှာ ကျေးသီးမြို့ ဖြစ်သည်။

## ကိုးကား
၁၂၀၇

**၁၂၀၇** 
## ၁၂၀၇ ခုနှစ် မှတ်တမ်း 
### ဇန်နဝါရီလ 
(၁) ရက်။
::* 
### ဖေဖော်ဝါရီလ 
(၁) ရက်။
::* 
### မတ်လ 
(၁) ရက်။
::* 
### ဧပြီလ 
(၁) ရက်။
::* 
### မေလ 
(၁) ရက်။
::* 
### ဇွန်လ 
(၁) ရက်။
::* 
### ဇူလိုင်လ 
(၁) ရက်။
::* 
### ဩဂုတ်လ 
(၁) ရက်။
::* 
### စက်တင်ဘာလ 
(၁) ရက်။
::* 
### အောက်တိုဘာလ 
(၁) ရက်။
::* 
### နိုဝင်ဘာလ 
(၁) ရက်။
::* 
### ဒီဇင်ဘာလ 
(၁) ရက်။
::*

## ကိုးကား
ဟိုပန်မြို့နယ်

**ဟိုပန်မြို့နယ်** သည် မြန်မာနိုင်ငံ၊ ရှမ်းပြည်နယ်၊ ဝ ကိုယ်ပိုင်အုပ်ချုပ်ခွင့်ရတိုင်းတွင် ပါဝင်သော မြို့နယ် ခြောက်ခုအနက် တစ်ခု ဖြစ်သည်။ အုပ်ချုပ်ရေးရုံးစိုက်ရာမြို့မှာ ဟိုပန်မြို့ ဖြစ်သည်။ ၂၀၁၁ ခုနှစ်တွင် ဟိုပန်မြို့နယ်ကို ကွမ်းလုံခရိုင်မှ ခွဲထုတ်ပြီး ဟိုပန်ခရိုင်အဖြစ် ဖွဲ့စည်းခဲ့သည်။

ဟိုပန်မြို့နယ်နှင့် ဆက်သွယ်ထားသော အဓိကလမ်းမကြီးသုံးခုမှာ ၈၀၄ မိုင်ရှည်လျားသော ဟိုပန်-လားရှိုး-မန္တလေး-တောင်ကြီး-မိုင်းပြင်း-မက်မန်း လမ်းမကြီး၊ ၃၄၃ မိုင် ရှည်လျားသော ဟိုပန်-လားရှိုး-တန့်ယန်း-ပန်ဆန်း-မက်မန်း လမ်းမကြီးနှင့် ၂၅၇ မိုင် ရှည်လျားသော ဟိုပန်-မိုင်းမော-ပန်ဆန်း-မက်မန်း လမ်းမကြီးများ ဖြစ်ကြသည်။

၂၀၀၇ ခုနှစ် စာရင်းများအရ ဟိုပန်မြို့နယ်တွင် ရာဘာစိုက်ခင်း ၃,၇၁၃ ဧက ရှိခဲ့သည်။

## ကိုးကား
ပန်ဝိုင်မြို့နယ်

**ပန်ဝိုင်မြို့နယ်** သည် မြန်မာနိုင်ငံ၊ ရှမ်းပြည်နယ်၊ ဝ ကိုယ်ပိုင်အုပ်ချုပ်ခွင့်ရတိုင်းတွင် ပါဝင်သော မြို့နယ် ခြောက်ခုအနက် တစ်ခု ဖြစ်သည်။ အုပ်ချုပ်ရေးရုံးစိုက်ရာမြို့မှာ ပန်ဝိုင်မြို့ ဖြစ်သည်။

## ကိုးကား
ရှိုးမစ်ကာ လီဗီနိုင်း ကြယ်တံခွန်

**ရှိုးမစ်ကာ လီဗီနိုင်း ကြယ်တံခွန်** သည် နေစကြဝဠာအတွင်း ဂျူပီတာဂြိုဟ်၌ ၁၉၉၂ ဇူလိုင်မှ ၁၉၉၄ ခုနှစ်အတွင်း ဂြိုဟ်မျက်နှာပြင်နှင့် ထိတိုက်မိသော ကြယ်တံခွန်ဖြစ်သည်။ ယင်းဖြစ်စဉ်ကြောင့် ကမ္ဘာအနှံ့မှ နက္ခတ္တပညာရှင်များကို အာရုံစူးစိုက်မှုရရှိစေခဲ့ပြီး မီဒီယာလောကတွင် အကျယ်တဝင့် ဖော်ပြခဲ့ကြသည်။ ကြယ်တံခွန်အား နက္ခတ္တပညာရှင် ကာရိုလင်း ရှိုးမစ်ကာ၊ ယူဂျင်း ရှိုးမစ်ကာနှင့် ဒေးဗစ် လီဗီတို့က ရှာဖွေတွေ့ရှိခဲ့သည်။ ကြယ်တံခွန်သည် ဂျူပီတာဂြိုဟ်အား လှည့်ပတ်နေပြီး လွန်ခဲ့သောနှစ်ပေါင်း ၂၀-၃၀ အကြာခန့်ကပင် ယင်းအား ဂျူပီတာဂြိုဟ်က ဆွဲငင်ထားခြင်း ဖြစ်နိုင်လေသည်။ နောက်ပိုင်းတွင် ကြယ်တံခွန်သည် ဂျူပီတာ၏ ဆွဲငင်အားကြောင့် ၂ ကီလိုမီတာခန့် အပိုင်းပိုင်းအဖြစ် လေ့လာတွေ့ရှိခဲ့ရသည်။ ယင်းအစိတ်အပိုင်းများသည် ၁၉၉၄ ဇူလိုင် ၁၆ မှ ဇူလိုင် ၂၂ တွင် ဂျူပီတာ၏ တောင်ကမ္ဘာလုံးခြမ်း၌ တစ်စက္ကန့်လျင် ကီလိုမီတာ ၆၀ နှုန်းဖြင့် ထိတိုက်ခဲ့သည်။ ဤကဲ့သို့ ထိတိုက်မှုကြောင့် ဖြစ်လာသော အမာရွတ်သည် ဂျူပီတာ၏ အနီစက်ကြီးထက်ပင် မြင်သာနိုင်ခဲ့သည်။ ကြယ်တံခွန်အား ရှာဖွေတွေ့ရှိမှုကို ၁၉၉၃ ခုနှစ် မတ်လ ၂၇ ၌ ကြေညာထုတ်ပြန်ခဲ့သည်။

## ကိုးကား
## ပြင်ပလင့်များ 
* Comet Shoemaker–Levy 9 FAQ 
* Comet Shoemaker–Levy 9 Photo Gallery 
* Downloadable gif Animation showing time course of impact and size relative to earthsize 
* http://www.cv.nrao.edu/~pmurphy/patsl9.html
* Jupiter Swallows Comet Shoemaker Levy 9
* Comet Shoemaker–Levy Collision with Jupiter
* National Space Science Data Center information 
* Simulation of the orbit of SL-9 showing the passage that fragmented the comet and the collision 2 years later
* Interactive space simulator that includes accurate 3D simulation of the Shoemaker Levy 9 collision
မိုင်းမောမြို့နယ်

**မိုင်းမောမြို့နယ်** သည် မြန်မာနိုင်ငံ၊ ရှမ်းပြည်နယ်၊ ဝ ကိုယ်ပိုင်အုပ်ချုပ်ခွင့်ရတိုင်းတွင် ပါဝင်သော မြို့နယ် ခြောက်ခုအနက် တစ်ခု ဖြစ်သည်။ အုပ်ချုပ်ရေးရုံးစိုက်ရာမြို့မှာ မိုင်းမောမြို့ ဖြစ်သည်။ ၂၀၁၁ ခုနှစ်တွင် လားရှိုးခရိုင်မှ ခွဲထုတ်ကာ ဟိုပန်ခရိုင်အဖြစ်ဖွဲ့စည်းပြီး ဝ ကိုယ်ပိုင်အုပ်ချုပ်ခွင့်ရတိုင်းတွင် ထည့်သွင်းခဲ့သည်။

## ကိုးကား
NGC 372

﻿
**NGC 372** သည် မိန် နက္ခတာရာမှ ကြယ်သုံးလုံးစနစ်ဖြစ်ပြီး ၁၈၇၆ ဒီဇင်ဘာ ၁၂ တွင် John Louis Emil Dreyer ဆိုသူက ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
ရွာငံမြို့နယ်

**ရွာငံမြို့နယ်**သည် မြန်မာနိုင်ငံ အရှေ့ပိုင်း၊ ရှမ်းပြည်နယ်၊ ဓနုကိုယ်ပိုင်အုပ်ချုပ်ခွင့်ရဒေသရှိ မြို့နယ်တစ်ခု ဖြစ်သည်။ အုပ်ချုပ်ရေးရုံးစိုက်ရာမြို့မှာ ရွာငံမြို့ ဖြစ်သည်။
အတွင်း တည်​နေရာ (အပြာ)]]

## ကိုးကား
ကုန်းကြမ်းမြို့နယ်

**ကုန်းကြမ်းမြို့နယ်** သည် ရှမ်းပြည်နယ်၊ ကိုးကန့်ကိုယ်ပိုင်အုပ်ချုပ်ခွင့်ရဒေသရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ကုန်းကြမ်းမြို့ ဖြစ်သည်။

## ပထဝီဝင် 
ကုန်းကြမ်းမြို့နယ်သည် လောက်ကိုင်မြို့နယ်နှင့် နယ်နိမိတ်ထိစပ်လျက်ရှိသည်။ ပင်လယ်ရေမျက်နှာပြင်အမြင့်  တွင် တည်ရှိပြီး တောင်ကုန်းထူထပ်သည်။

## ကိုးကား
လွင်ဦးကျေးရွာ

**လွင်ဦးကျေးရွာ** သည် မြန်မာနိုင်ငံ စစ်ကိုင်းတိုင်းဒေသကြီး၊ ကသာခရိုင်၊ ဗန်းမောက်မြို့နယ်ရှိ ကျေးရွာတစ်ရွာဖြစ်သည်။

## ကိုးကား
## ပြင်ပလင့်
*Maplandia World Gazetteer

ကဏ္ဍ:ဗန်းမောက်မြို့နယ်ရှိ ရွာများ
နမ္မတီးမြို့

**နမ္မတီးမြို့** သည် မြန်မာနိုင်ငံ၊ ကချင်ပြည်နယ်၊ မိုးညှင်းခရိုင် မိုးကောင်းမြို့နယ်ရှိ မြို့တစ်မြို့ ဖြစ်သည်။ နှလုံးလှ ကျန်းမာရေးကူညီမှု(ပရဟိတ)အသင်းရုံး(Myanmar Rescue Namti)နှင့် ကုသိုလ်ဖြစ် လူမှုကူညီရေး(ပရဟိတ)အသင်းရုံးတို့ တည်ရှိပြီး မြို့၏ ကျန်းမာရေး၊ ကယ်ဆယ်ရေး၊ နာရေးကိစ္စရပ်များကို ကူညီဆောင်ရွက်ပေးလျက်ရှိကြသည်။

## ကိုးကား
Web Developer (ဆော့ဖ်ဝဲ)

**Web Developer** သည် Mozilla web browser ကို အခြေခံထားသော extension တစ်ခုဖြစ်သည်။ **Web Developer** သည် ပြင်ဆင်မှုများကို ထပ်ထည့်နိုင်ခြင်း၊ အမှားမှားကိုရှာဖွေပြင်ဆင်ပေးခြင်း စသော လုပ်ဆောင်ချက်များပါရှိသည့် tool တစ်ခုဖြစ်သည်။ ၎င်းကို Firefox,Flock, နှင့် Seamonkey စသည်တို့နှင့် အဆင်ပြေစွာ အလုပ်လုပ်ဆောင်နိုင်အောင် စမ်းသပ်ခဲ့သည်။ Chris Pederick က ဖန်တီးခဲ့သည်။ သူသည် User Agent Switcher extension ကိုလည်း ဖန်တီးခဲ့သေးသည်။

Web Developer သည် Mozilla's 2006 "Extend Firefox" ပြိုင်ပွဲတွင် grand prize winner ဆုကိုဆွတ်ခူးနိုင်ခဲ့သည်။  ၎င်းသည် Website ဖန်တီးမှုအတွက် Firefox developers များမှ အကြံပြုထောက်ခံသော  extension အနည်းငယ်ထဲမှ တစ်ခု ဖြစ်သည်။ 

## ကြည့်ရှုရန်
*Firebug (software)
*Web development tools

## ကိုးကား
## ပြင်ပလင့်များ
*Mozilla Add-ons

__INDEX__
__NEWSECTIONLINK__
ဖဒိုမြို့

**ဖဒိုမြို့** သည် မြန်မာနိုင်ငံ၊ ပဲခူးတိုင်းဒေသကြီး၊ ပဲခူးခရိုင်၊  ကျောက်တံခါးမြို့နယ်ရှိ မြို့တစ်မြို့ ဖြစ်သည်။

## သမိုင်းကြောင်း 
ယခင်က ဖဒိုမှာ ကရင်ကျေးရွာ ဖြစ်ခဲ့သည်။ ဖိုးပိုက်ဆံ ရောက်ရှိလာပြီးနောက် တည်ထောင်သော ဘာသာ‌ရေးဂိုဏ်း တစ်ဂိုဏ်း ရှိသည်။

ကရင်ဘာသာစကားအရ ဖဒိုဆိုသည်မှာ ရွာကြီးဟု အဓိပ္ပာယ်ရပြီး ဖဒိုကျေးရွာအား ဖူးဆန်ရေ ခေါ် ဘိုးပိုက်ဆံ မှ ဤကြီးကျယ်သော ကွင်းကြီးတွင် နေထိုင်သူတို့သည် အစားအသောက်ပြီးပြည့်စုံပြီး ဘေးအန္တရာယ်ကင်းရှင်းသော နေရာအဖြစ် အသိအမှတ်ပြု ခေါ်ဆိုလာရာမှ အမည်တွင်လာခဲ့သည်။

၂၀၁၅ ခုနှစ် ဩဂုတ်လ ၂၁ ရက်နေ့တွင် ရွာအဆင့်မှ မြို့အဖြစ် တိုးမြှင့်သတ်မှတ်ခဲ့သည်။

## ကိုးကား
စိုးလွင်လွင်

**စိုးလွင်လွင်** (၁၉၆၂–၂၅ ဇူလိုင် ၁၉၉၉) သည် ၁၉၈၀ ခုနှစ်များတွင် ထင်ပေါ်ကျော်ကြားသည့်အဆိုတော်တစ်ယောက်ဖြစ်သည်။

## ဘဝဖြစ်စဉ်
၁၉၆၂ (မူကွဲ ၁၉၆၃) ခုနှစ် စက်တင်ဘာ ၁၈ ရက်နေ့ က ရန်ကုန်မြို့တွင် မွေးဖွားသည်။ ရန်ကင်းမြို့နယ် ဆယ့်နှလုံးတန်း တွင် မိဘများနှင့်အတူ နေထိုင်ခဲ့သည်။ အိမ်နာမည် 'ဖိုးကျား' ငယ်မည် 'ပိုပို' ဖြစ်သည်။ ၁၉၈၁ ခုနှစ်တွင် အိမ်နီးချင်း ငယ်သူငယ်ချင်းဖြစ်သူ မဖြူဖြူဝင်း (ဖြူဖြူ) နှင့် အိမ်ထောင်ကျသည်။ ရန်ကုန်မြို့ တာမွေမြို့နယ် မေတ္တာညွန့် ခေမာသီရိလမ်း ၄၉၇-၄၉၈ ၆ ဘလောက်တွင် မိသားစုနှင့်အတူ နေထိုင်ခဲ့သည်။ ၁၉၉၉ ဇူလိုင် ၂၅ တွင် ရန်ကုန်၌ နှလုံးရောဂါဖြင့် ကွယ်လွန်ခဲ့သည်။ ကွယ်လွန်ချိန်တွင် ဇနီး ဒေါ်ဖြူဖြူဝင်း သား  (အဆိုတော် မောင်ဒေဝ ၂၀၂၁ ဒီဇင်ဘာ ၂၈ ကွယ်လွန်) သမီး (အဆိုတော်) ရွှေအိမ်စည် တို့ ကျန်ရစ်သည်။ 

## ဂီတဘဝ
ငယ်စယဉ်ကပင် ဂီတာတီး စန္ဒယားတီး သီချင်းရေး ခြင်းများကို စိတ်အားထက်သန်စွာ လုပ်နေခဲ့သူဖြစ်သည်။ ပထမဆုံး တေးစု 'မင်းထက်သာတဲ့သူ' မှာ အောင်မြင်မှုမရခဲ့သော်လည်း ဒုတိယ 'ချစ်လူမိုက်' တေးစု တွင် ပါဝင်သော **ခေါင်းငုံ့ချစ်နေမယ်** **တချက်လောက်တော့ငဲ့ကြည့်သင့်ပါတယ်** **ငယ်သူမို့** **ရင်ဆိုင်စရာစွမ်းအားမရှိတော့လို့ပါ** **ချစ်လူမိုက်** သီချင်းများမှာ တနိုင်ငံလုံးတွင် ကျော်ကြားအောင်မြင်ခဲ့သဖြင့် ဂီတလောကတွင် နေရာတခု ရခဲ့သည်။ အဆိုတော် ကိုင်ဇာ၊ လွှမ်းမိုး၊ မောင်ဂဠုန်တို့အတွက် အောင်မြင်သော သီချင်းများကို ရေးစပ်ပေးခဲ့သည်။ လူချစ်လူခင်များပြီး အပေါင်းအသင်းများအပေါ် အနွံတာခံသဖြင့် စိုးလွင်လွင်တို့အိမ်ဂေဟာလေး မှာ ဂီတသမားတို့ တပျော်တပါး စုဝေးရာ နေရာ ဖြစ်ခဲ့သည်။ 'ချစ်လူမိုက်*၊ *ငယ်သူမို့*၊ *အမေ*၊ *မောင့်မျက်ရည်ဝိုင်း*၊ *ကိုယ်ချင်းစာနာခဲ့ရပြီလေ*၊ *စိတ်ဖြေသီချင်း'' စသော သီချင်းများသည် သူ၏ အောင်မြင်သည့် သီချင်းအချို့ဖြစ်သည်။

## တေးစုများ 
## ကိုးကား
တနင်္သာရီ အမျိုးသားဥယျာဉ်

**တနင်္သာရီ အမျိုးသားဥယျာဉ် ** သည် ထိုင်းနိုင်ငံနယ်စပ်၊ မြန်မာနိုင်ငံရှိ အမျိုးသားဥယျာဉ်ဖြစ်ပြီး ပင်လယ်ရေမျက်နှာပြင်အမှတ် ၁၄၉၀ အထက်တွင် တည်ရှိသည်။

## ကိုးကား
မြိုင်ဟေဝန်ဆင်စခန်း

**ဆင်စခန်း**

**မြိုင်ဟေဝန်ဆင်စခန်း** သည် ရန်ကုန်တိုင်းဒေသကြီး၊ တိုက်ကြီးမြို့နယ် ဥက္ကံကြိုးဝိုင်းတွင် တည်ရှိ၍ ဖလုံကျေးရွာမှ ၁၂မိုင်၊ ရန်ကုန်မြို့မှ ၇၂ မိုင်ကွာဝေးသည်။ ဆင်စခန်းငယ်တစ်ခုဖြစ်ပြီး ယင်းအား ၁၉၈၆ ခုနှစ်တွင် တည်ထောင်ခဲ့သည်။

စခန်း ဧရိယာအကျယ်အဝန်း (၁၀.၀)ဧက ဖြစ်၍ ခရုချောင်းအနီးတွင် တည်ရှိသည်။ စခန်းအား ၁၉၉၂ – ၁၉၉၃ ဘဏ္ဍာနှစ်မှ စတင်၍တည်ဆောက်ခဲ့ပြီး၊ အမိမဲ့ဆင်ကလေးများ ထိန်းသိမ်းပြုစုခြင်း၊ မကျန်းမာ သောဆင်များအား ကုသခြင်း၊ တောဆင်ရိုင်း ဖမ်းဆီးလေ့ကျင့်ခြင်းနှင့်ဆင် သုတေသနလုပ်ငန်းစသည်များကို ဆောင်ရွက် လျက်ရှိပြီး သဘာဝကို အခြေခံ သောခရီးသွားလုပ်ငန်း (Ecotourism) အတွက် ရည်ရွယ်ကာ တည်ဆောက်ခြင်းဖြစ်သည်။ ဆင် စခန်းသို့ရန်ကုန်မှ ဖလုံတာဆုံ ၆၀ မိုင် (ကတ္တရာလမ်း)၊  ဖလုံတာဆုံမှ မြိုင်ဟေဝန်သို့ ၁၂ မိုင် တောတွင်းလမ်းဖြစ်သည်။ သာယာဝတီ သစ်ထုတ်ရေးဒေသမှသွားရောက်ပါက  ဖလုံတာဆုံသို့  ကတ္တရာလမ်း ( ၁၈ ) မိုင် ရှိသည်။  အဆိုပါ ဆင်စခန်းအား ၁၅-၅-၂၀၁၂ နေ့တွင် Asia Green Co; မှ ဌာနသို့ပြန်လည်အပ်နှံခဲ့ပြီး ယခုအခါ ပဲခူးတိုင်းဒေသကြီး(အနောက်) သာယာဝတီ သစ်ထုတ်ရေးဒေသမှ တာဝန်ယူဆောင်ရွက် လျက်ရှိသည်။

## ကိုးကား
*Asterism Travels & Tours - Myanmar
ပုတီးကုန်းမြို့

**ပုတီးကုန်းမြို့** သည် မြန်မာနိုင်ငံ၊ ပဲခူးတိုင်းဒေသကြီး၊ ပြည်ခရိုင်(ယခု နတ်တလင်းခရိုင်)၊ သဲကုန်းမြို့နယ်ရှိ မြို့တစ်မြို့ ဖြစ်သည်။ မြန်မာနိုင်ငံ၏ ပထမဆုံး ရထားလမ်းပိုင်းဖြစ်သည့် ရန်ကုန်-ပြည် ရထားလမ်းပိုင်းပေါ်ရှိ မြို့တစ်မြို့ ဖြစ်သည်။

## ပုတီးကုန်းမြို့ အထင်ကရများ 
သကျမာရ်အောင်ဗုဒ္ဓရုပ်ပွားတော်ကြီး၊ မြို့လယ်အန္တရာယ်ကင်းဘုရားနှင့် ရွှေကျောင်းဆောင် အောင်မြေတောရတို့သည် ပုတီးကုန်းမြို့၏ အထင်ကရနေရာများဖြစ်သည်။

ကဗျာဆရာ၊ စာရေးဆရာတစ်ဦးဖြစ်သည့် မောင်စိန်ဝင်း (ပုတီးကုန်း) ၏ ဇာတိမြို့လည်းဖြစ်သည်။ရဲဘော်သုံးကျိတ်ဝင် သခင်ထွန်းအုပ်၏ ဇာတိမြို့လည်းဖြစ်သည်။

## ကိုးကား
ပေါင်းတလည်မြို့

**ပေါင်းတလည်မြို့** သည် မြန်မာနိုင်ငံ၊ ပဲခူးတိုင်းဒေသကြီး၊ ပြည်ခရိုင်၊ ပြည်မြို့နယ်ရှိ မြို့တစ်မြို့ ဖြစ်သည်။ပြည်မြို့နှင့်ပေါက်ခေါင်းမြို့အကြားတွင်တည်ရှိ​သည်။

ပေါင်းတလည်မြို့၏ထူးခြားသောဒေသအစားအစာမှာ ပလာတာမုန့်ဟင်းခါးဖြစ်သည်။ပလာတာမုန့်ဟင်းခါးဟင်းရည်သည် သာမန်ငါးဖြင့်ချက်သောဟင်းရည်နှင့်မတူ အာလူး၊ကြက်သား၊ပဲတို့နှင့်ချက်ရသည်။

## ကိုးကား
ပဲနွယ်ကုန်းမြို့

**ပဲနွယ်ကုန်းမြို့** သည် မြန်မာနိုင်ငံ၊ ပဲခူးတိုင်းဒေသကြီး၊ ညောင်လေးပင်ခရိုင်၊ ကျောက်တံခါးမြို့နယ်ရှိ မြို့တစ်မြို့ ဖြစ်သည်။

ပဲနွယ်ကုန်းမှာ ပဲနွယ်ကုန်မှ ဆင်းသက်လာသည်။ ပဲနွယ်ပင်များကို ကုန်စင်အောင် ခုတ်ထွင်ရှင်းလင်းကာ ရွာတည်ခဲ့သည်။

## ကိုးကား
ဘုရားကြီးမြို့

ဘုရားကြီးမြို့ (အင်္ဂလိပ်: Payagyi၊ အခြား စာလုံးပေါင်း: Hpayargyi သို့မဟုတ် Hpayagyi) သည် မြန်မာနိုင်ငံ၊ ပဲခူးတိုင်းဒေသကြီး၊ ပဲခူးခရိုင်၊ ပဲခူးမြို့နယ်အတွင်း တည်ရှိသော မြို့တစ်မြို့ ဖြစ်သည်။ ၂၀၁၃ ခုနှစ်တွင် ရွာအဆင့်မှ မြို့အဆင့်သို့ မြှင့်တင်ခဲ့ပြီး ပဲခူးမြို့မှ မြောက်ဘက် မိုင် ၁၀ ခန့်အကွာ၊ ရန်ကုန်-မန္တလေး အဝေးပြေး ကားလမ်း (အမျိုးသားအဝေးပြေးလမ်း ၁) နှင့် ရထားလမ်း ပေါ်တွင် တည်ရှိသည်။ မြို့၏ ကိုဩဒိနိတ်မှာ ၁၇°၂၈′၃၁″N ၉၆°၃၁′၃၆″E ဖြစ်ပြီး ဧရိယာ စတုရန်းမိုင် ၇.၀၄ (၁၈.၂ စတုရန်းကီလိုမီတာ) ရှိသည်။ ဘုရားကြီးမြို့သည် မဟာဝိဇယရံသီစေတီတော်မြတ်ကြီး ကြောင့် လူသိများပြီး ရှေးဟောင်း မြို့ရိုး အပျက်အစီးများ ရှိသည်။

## ပထဝီဝင် 
ဘုရားကြီးမြို့သည် ပဲခူးမြို့နယ်အတွင်း ရှိပြီး ပဲခူးမြို့မှ အရှေ့မြောက်ဘက် ကီလိုမီတာ ၁၆ ခန့်အကွာ တည်ရှိသည်။ ရန်ကုန်-မန္တလေး အဝေးပြေး လမ်းမကြီး ပေါ်တွင် ရှိပြီး အမျိုးသားအဝေးပြေး လမ်း ၈ လမ်း၏ အစပိုင်း ဖြစ်သည်။ အာရှ အဝေးပြေး လမ်းကွန်ရက် တွင် AH1 လမ်း၏ ရန်ကုန်ဆီသို့ ချိုးဆက်လမ်း ချက်ချင်း ဖြစ်သည်။ မြို့၏ ပတ်ဝန်းကျင်တွင် စပါးစိုက်ပျိုးရေး အဓိက ဖြစ်ပြီး ပဲခူးတိုင်း၏ အဓိက စပါးထွက်ရှိရာ ဒေသ တစ်ခု ဖြစ်သည်။

## သမိုင်းကြောင်း 
ဘုရားကြီးမြို့၏ သမိုင်းကြောင်းမှာ ရှေးဟောင်း မဟာဝိဇယရံသီစေတီတော်နှင့် နီးကပ်စွာ ဆက်စပ်နေသည်။ ရှေးဟောင်း အမည်မှာ မော်စောကနု ဟု ခေါ်ဆိုခဲ့ပြီး ဘုရင့်နောင်မင်းတရားကြီး ပဲခူးကို တိုက်ခိုက်ရာ နောက်ဆုံး စခန်းအဖြစ် တပ်ချခဲ့သည်။ ပျက်စီးနေသော ဘုရားကြီးကို တွေ့မြင်ပြီး အနိုင်ရပါက ပြုပြင်ရန် အဓိဋ္ဌာန်ပြုခဲ့သည်။ ပဲခူးကို အနိုင်ရပြီးနောက် စေတီတော်ကို ပြန်လည်တည်ဆောက်ခဲ့သည်။ ရှေးဟောင်း မြို့ရိုး အပျက်အစီးများ ရှိသည်။

၂၀၁၃ ခုနှစ် မေ ၂၃ ရက်တွင် ပြည်ထဲရေး ဝန်ကြီးဌာနက ရွာအဆင့်မှ မြို့အဆင့်သို့ မြှင့်တင်ခဲ့ပြီး Hpayargyi၊ Shansu၊ Taungpeteekone၊ Natkin ရွာ လေးရွာကို မြို့ရပ်ကွက် သုံးခု အဖြစ် ပေါင်းစည်းခဲ့သည်။ ယင်း အမိန့်ကို ဇွန် ၂၈ ရက်တွင် ထုတ်ပြန်ခဲ့သည်။

## လူဦးရေ အချက်အလက် 
၂၀၁၄ ခုနှစ် မြန်မာ သန်းခေါင်စာရင်းအရ ဘုရားကြီးမြို့၏ လူဦးရေ မှာ ၁၆,၈၀၅ ဦး ရှိသည်။ ယေဘုယျ အုပ်ချုပ်ရေး ဌာန ခန့်မှန်းချက်အရ ၂၀၁၈ တွင် ၁၇,၅၂၁ ဦး ရှိခဲ့ပြီး ၂၀၁၉ တွင် ၁၉,၅၅၂ ဦး အထိ တိုးတက်ခဲ့သည်။ ၂၀၁၉ တွင် လူဦးရေ သိပ်သည်းဆ မှာ တစ်စတုရန်းမိုင်လျှင် ၂,၇၈၀ ဦး (တစ်စတုရန်းကီလိုမီတာလျှင် ၁,၀၇၀ ဦး) ဖြစ်သည်။ ပဲခူးမြို့နယ်တွင် ဗမာ ၈၈.၇၃% ရှိပြီး ကရင်၊ မွန်၊ ပလောင်၊ မြန်မာ အိန္ဒိယ လူမျိုး များ ရှိသည်။ ဗုဒ္ဓဘာသာ ကိုးကွယ်သူ ၉၃.၅၈% ရှိပြီး ခရစ်ယာန် ၄.၁% ရှိသည်။ ပဲခူးမြို့နယ်တွင် မြို့ပြ မဟုတ်သော လူဦးရေ ၄၉.၈% ရှိသည်။

## စီးပွားရေး 
ပဲခူးမြို့နယ်တွင် စီးပွားရေး ကွဲပြားမှု ရှိပြီး ဝန်ဆောင်မှု ကဏ္ဍ နှင့် စိုက်ပျိုးရေး ကဏ္ဍ အဓိက ဖြစ်သည်။ ပဲခူးတိုင်းသည် မြန်မာ၏ အဓိက စပါး ထွက်ရှိရာ ဒေသ ဖြစ်ပြီး စပါး၊ ပဲ၊ မြေပဲ စသည်တို့ စိုက်ပျိုးသည်။ ဘုရားကြီးမြို့ အနီး တွင် စိုက်ပျိုးရေး အဓိက ဖြစ်သည်။

## ထင်ရှားသော နေရာများ 
ဘုရားကြီးမြို့၏ အဓိက ထင်ရှားမှုမှာ မဟာဝိဇယရံသီစေတီတော်မြတ်ကြီး ဖြစ်သည်။ ဆုတောင်းပြည့် စေတီတော်အဖြစ် နာမည်ကြီးပြီး လပြည့်နေ့ ပွဲတော်များ ရှိသည်။ စေတီတော်တွင် ထူးခြားသော ခေါင်းလောင်းကြီး ရှိပြီး ရာမဇာတ်မှ ဇာတ်ကောင်များ ထုလုပ်ထားသည်။ ရှေးဟောင်း မြို့ရိုး အပျက်အစီးများ လည်း ရှိသည်။

## ကိုးကား
မဒေါက်မြို့

**မဒေါက်မြို့** သည် မြန်မာနိုင်ငံ၊ ပဲခူးတိုင်းဒေသကြီး၊ ညောင်လေးပင်ခရိုင်၊ ညောင်လေးပင်မြို့နယ်ရှိ မြို့တစ်မြို့ ဖြစ်သည်။

မဒေါက်သည် ရှေးဟောင်းမြို့တစ်မြို့ ဖြစ်ပြီး ရှေးမွန်ဘုရင်များ လက်ထက်ကပင် ထင်ရှားသည်။ မဒေါက်သည် မွန်အမည် ကမာဍိုတ်(အသံထွက် ကမာဒေါက်)မှ ဆင်းသက်လာပြီး ကမမှာ ရေကန်၊ ဒေါက်မှာ အုတ်ကို ဆိုလိုရာ အုတ်ရေကန်ဟု အဓိပ္ပာယ်ရသည်။ ကမာဒေါက်ကို မြန်မာတို့က မဒေါက်ဟု ခေါ်ခြင်းဖြစ်သည်။

မဒေါက်နှင့် ရွှေကျင်က တစ်မြို့စီ ဖြစ်သော်လည်း ရွှေကျင်မ‌ဒေါက်ဟု တွဲခေါ်လေ့ရှိသည်။ ရွှေကျင်နှင့် မဒေါက်မှာ ၂ မိုင်ခွဲမျှသာ ကွာဝေးသော်လည်း စစ်တောင်းမြစ် ခြားသည်။ ညောင်လေးပင်နှင့် မဒေါက်သို့ ၁၁.၂၅ မိုင် အရှည်ရှိ မီးရထားလမ်းဖြင့် ဆက်သွယ်ထားသည်။

## ကိုးကား
ဂူဂဲလ် မြေပုံ

**Google Maps** သည် Google ကုမ္ပဏီ၏ Web Store Online Mapping ဝန်ဆောင်မှုဖြစ်ပြီး ခြေကျင်၊ ဆိုင်ကယ်၊ မော်တော်ကား၊ လူနေအိမ် အများပြည်သူခရီးသွားလာရေးများနှင့်သက်ဆိုင်သော လမ်းများ၏ ဂြိုဟ်တုမြေပုံများကို ဆောင်ရွက်ပေးသည်။ Google Maps Post ၂၀၀၅ ခုနှစ်
  Google Maps သည် API ကို ထောက်ပံ့လိုက်သောကြောင့် third-party ဝဘ်ဆိုဒ်များတွင် embedded လုပ်ကာ ထည့်သွင်းစေနိုင်ခဲ့သည်။ Google Map Maker မှ ကမ္ဘာအနှံ့ အသုံးပြုသူများကို ပူးပေါင်းပါဝင်စေခဲ့ကာ တိုးချဲ့လာအောင် ဆောင်ရွက်ပေးခဲ့သည်။ Google Maps သည် အောက်ကိုငုံ့ကြည့်သော မြင်ကွင်း (ငှက်မြင်ကွင်း) ဖြစ်သည်။ မြို့ကြီးများ၏ မြင်ကွင်းသည် ပေ ၈၀၀ မှ ၁၅၀၀ အမြင့် ဝေဟင်မှ ရိုက်ကူးထားခြင်းဖြစ်ပြီး အများစုမှာ ဂြိုဟ်တုပုံများကို အသုံးပြုထားသည်။ ဂြိုဟ်တုပုံရိပ် အတော်များများသည် ၃ နှစ် ကြာမြင့်နေပြီး ပုံမှန် အဆင့်မြင့်တင်ပေးသည်။ Google Maps သည် Location projection ကိုအသုံးပြုထားသောကြောင့် ဝင်ရိုးစွန်းအနားနယ်မြေများကို အတိအကျ မဖော်ပြပေးနိုင်ပေ။ စားပွဲတင် ကွန်ပျူတာတွင် အသုံးချနိုင်သော လက်ရှိပြန်လည်မွမ်းမံထားသည့် Google Maps ဗားရှင်းအား ၂၀၁၃ ခုနှစ်တွင် ထုတ်ပေးခဲ့သည်။ မိုဘိုင်းဖုန်းများအတွက်မူ ၂၀၀၈ ခုနှစ်တွင် ထုတ်လုပ်ခဲ့သည်။ ၂၀၁၃ ခုနှစ်အရ Google Maps သည် ကမ္ဘာ့လူသုံးအများဆုံး Mobile app အဖြစ် စာရင်းဝင်ခဲ့သည်။ ၂၀၁၂ ခုနှစ်တွင် Google ကုမ္ပဏီမှ Google Maps အတွက် ပုံရိပ်များ ဖမ်းယူပေးသည့် ဝန်ထမ်းပေါင်း ၇၁၀၀ ယောက်ရှိသည်ဟု သတင်းထုတ်ပြန်ခဲ့သည်။

## ကိုးကား
သက္ကလမြို့

**သက္ကလမြို့** သည် မြန်မာနိုင်ငံ၊ ပဲခူးတိုင်းဒေသကြီး၊ ပဲခူးခရိုင်၊ ကဝမြို့နယ်ရှိ မြို့တစ်မြို့ ဖြစ်သည်။

## ပထဝီဝင်
မြောက်လတ္တီတွဒ် ၁၆ ဒီဂရီ ၅၅ မိနစ် ၈၄ စက္ကန့်နှင့် အရှေ့လောဂျီတွဒ် ၉၄ ဒီဂရီ ၃၅ မိနစ် ၃၂ စက္ကန့်တွင် တည်ရှိသည်။ အရှေ့မှ အနောက်သို့ (၁.၅) မိုင်နှင့် တောင်မှ မြောက်သို့ တစ်မိုင် ရှည်လျားသည်။ ဧရိယာစတုရန်းမိုင် ၆.၇၂ ဧရိယာ ကျယ်ဝန်းသည်။ သက္ကလမြို့၏ ပင်လယ်ရေမျက်နှာပြင်အထက်အမြင့်မှာ (၁၃.၃၈)ပေ ဖြစ်သည်။

### နယ်နမိတ်
သက္ကလမြို့၏ အရှေ့ဘက်တွင် ကသစ်ပင်ကျေးရွာနှင့် တကောကနုတ်ကျေးရွာ၊ တောင်ဘက်တွင် မက္ကဘင်းကျေးရွာထိစပ်လျက်ရှိသည်။ အနောက်ဘက်တွင် ခမွန်ကံကြီးကျေးရွာ နှင့် ထိစပ်လျက်ရှိပြီး မြောက်ဘက်တွင် မုဒုကျေးရွာတို့နှင့် နယ်နမိတ်ထိစပ်လျက်ရှိသည်။

### မြေမျက်နှာသွင်ပြင်
သက္ကလမြို့သည် မြေပြန့်လွင်ပြင်နှင့် မြစ်ချောင်းများရှိသည်။

### ရေဆင်း
ကဝမြို့နယ်၊ သက္ကလမြို့သည် စစ်တောင်းမြစ် ရေငံနှင့် ဆက်စပ်လျက်ရှိပြီး ကံအောင်ချောင်းနှင့် သံဒင်းချောင်းတို့သည် သရက်ကုန်းကျေးရွာတွင်ပေါင်းစံပြီး သက္ကလမြို့သို့ စီးဝင်လျက် ဆည်မချောင်းမှတဆင့် ပဲခူးမြစ်အတွင်းသို့ လည်းကောင်း၊ သက္ကမြို့မှတစ်ဆင့် ခရမ်းမြို့သို့ မိုင်(၃၀) စိမ်းလမ်းမြောင်းသို့ စီးဝင်သည်။ ထို့အပြင် မြစ်ချောင်းများသည် အထူးသဖြင့် မိုးရာသီဖြစ်သော ဒီဇင်ဘာလဆန်းပိုင်းအထိသာ ရေစီးဝင်မှုရရှိပြီး နွေရာသီတွင် ရေခန်းခြောက်ကာ ကားလမ်းများအဖြစ် အသုံးပြုလျက်ရှိသည်။ မိုးရာသီတွင် ရေချိုရရှိနိုင်ပြီး နွေရာသီတွင် မိုင်(၃၀) စိန်းလမ်းမြောင်းမှ ရေချိုရရှိနိုင်သည့် အခြေအနေများရှိသည်။ 

### ရာသီဥတု
သက္ကမြို့သည် ပူအိုက် စွတ်စိုသောရာသီဥတုရှိပြီး အမြင့်ဆုံးအပူချိန် (၄၀ C)နှင့် အနိမ်ဆုံးအပူချိန်မှာ (၁၄ C) ဖြစ်သည်။ 

### သဘာဝပေါက်ပင်များ
သက္ကမြို့အတွင်း ပေါက်ရောက်သည့် သဘာဝပေါက်ပင်များမှာ ကုက္ကိုပင်၊ ညောင်ပင်၊ သပြေပင်၊ အုန်းပင်၊ ထန်းပင်၊ သရက်ပင်၊ စိန်ပန်းပင်၊ မဲဇလီပင်၊ သမန်းပင်၊ မကျည်းပင် စသည့်အပင်များ ပေါက်ရောက်သည်။ 

## အထင်ကရပုဂ္ဂိုလ်များ
* မြင့်အောင် (သရုပ်ဆောင်)
* မို့မို့မြင့်အောင် (သရုပ်ဆောင်)
* နေမင်း (သရုပ်ဆောင်)
သွဲ့ထားညို (စာရေးဆရာမ)

## ကိုးကား
အင်းတကော်မြို့

**အင်းတကော်မြို့** သည် မြန်မာနိုင်ငံ၊ ပဲခူးတိုင်းဒေသကြီး၊ ပဲခူးခရိုင်၊ ပဲခူးမြို့နယ်ရှိ မြို့တစ်မြို့ ဖြစ်သည်။

**အင်းတကော်**သည် မွန်အမည် အင်တဂေါင် (အသံထွက် အန်းတဂေါ)မှ ဆင်းသက်လာပြီး အန်းမှာ အင်း၊ တဂေါမှာ စမ်းချောင်း ဖြစ်ကာ စမ်းချောင်းအင်းဟု အဓိပ္ပာယ်ရသည်။ အင်းတကော်မှ ကဝသို့ မော်တော်ကားလမ်းဖြင့် ဆက်သွယ်ထားသည်။

## ကိုးကား
ဘုရားကလေးရွာ

**ဘုရားကလေးရွာ** အမည်ရှိသည်များမှာ

* ဘုရားကလေးရွာ၊ ပဲခူးမြို့နယ်
* ဘုရားကလေးရွာ၊ အုတ်တွင်းမြို့နယ်
* ဘုရားကလေးရွာ၊ ရွှေကျင်မြို့နယ်
* ဘုရားကလေးရွာ၊ ဒေးဒရဲမြို့နယ်
ကျောက်တံခါးမြို့

**ကျောက်တံခါးမြို့** သည် ပဲခူးတိုင်းဒေသကြီး၊ ညောင်လေးပင်ခရိုင်၊ ကျောက်တံခါးမြို့နယ်   ၏ ရုံးစိုက်ရာမြို့ဖြစ်သည်။

ကျောက်တံခါးသည် ကိုလိုနီခေတ်ဦးကာလတွင်မှ စည်ပင်လာသည့် မြို့ ဖြစ်သည်။ သီပေါမင်း ပါတော်မူချိန်ထိ တောဖုံးနေသေးသည်။ မြို့အရှေ့ဘက် စစ်တောင်းမြစ်ကမ်းတွင် လှေသမ္ဗန်များ ရပ်တန့်ကာ ကုန်တင်ကုန်ချ လုပ်သည်။ ၁၈၈၅ တွင် အိန္ဒိယအစိုးရက အိန္ဒိယမြေပိုင်ရှင် သူဌေး အိတ်ချ်အေ မီး‌လင်း ပိုင်ဆိုင်သော မြေကွက် ယူ၍ ကျောက်တံခါးအနောက်ဘက် တောဖုံလွှမ်းရာ မြေဧက ၂၈၇၀၀ ကျော်ကို နှစ် ၆၀ ဂရန်ဖြင့် ပေးသည်။

မစ္စတာ မီးလင်းသည် ထိုစဉ် အိန္ဒိယမှ ဟိန္ဒူများကို လယ်လုပ်ခွင့် ပေးမည်၊ လယ်ပိုင်ဆိုင်ခွင့် ရမည်ဆိုကာ စရိတ် ထုတ်ပေးပြီး ၁၈၈၅ မှ စတင် ခေါ်ယူသည်။ ထိုစဉ် ရန်ကုန်ပြွန်တန်ဆာ- တောင်ငူ မီးရထားလမ်း ဖောက်လုပ်နေရာ၊ ၃ နှစ် ဆက်တိုက် ခေါ်ယူ နေရာချထားပေးသည်။ မူလဂရန်မြေအတွင်းတွင် ကရင်၊ ရှမ်းနှင့် ဗမာရွာ အနည်းငယ် ရှိနေရာ ရှမ်းကုန်းတွင် တောင်ယာလုပ်ကိုင် စားသောက်သူများ နေထိုင်သည်။

ရှမ်းတိုင်းရင်းသားများသည် ကျန်းမာရေးအတွက် ရှမ်းအုတ်သျှစ်ကုန်းနေ မြန်မာဆေးဆရာကို အားကိုးပြုသည်။ ယင်းဆေးဆရာကို ကျောင်းတကာဟု ခေါ်ရာ ရှမ်းတိုင်းရင်းသားများက ကျောက်တကားဟု မပီမသ ခေါ်ဆိုသည်။ မီးရထားလမ်း ဖောက်ပြီးသောအခါ ရန်ကုန်ကျောက်တံတားနှင့် ဆင်တူယိုးမှား ဖြစ်၍ ကျောက်တံခါးဟု ပြောင်းသည်။ နောက် ပဲနွယ်ကုန်း၊ တောကျွဲအင်း၊ ဖဒို၊ **ကျောက်တံခါး** ၄ နယ်ကို ပေါင်း၍ ကျောက်တံခါးမြို့နယ် ဖြစ်လာသည်။ 

ကျောက်တံခါးမြို့သည် တော်လှန်ရေးကောင်စီလက်ထက် ၂၈ ဩဂုတ် ၁၉၆၄ တွင် ညောင်လေးပင် အနောက်ပိုင်း မြို့နယ်အဖြစ်မှ သီးခြား ခွဲထုတ်ကာ မြို့နယ် ဖြစ်လာသည်။

## အထင်ကရပုဂ္ဂိုလ် 
*ရဲဘော်သုံးကျိပ်ဝင် ဗိုလ်မှူးအောင်
*သီဟဗလ ဦးစံကျော်
*အဆိုတော် ဒွန်း 
*အဆိုတော် ဇီဇဝါ 

## တပင်ရွှေထီး စစ်ချီလမ်း 
ကျောက်တံခါးအနောက် ၅ မိုင်အကွာတွင် တပင်ရွှေထီးမင်း စစ်ချီတက် တိုက်ခိုက်ရာ စစ်ချီလမ်းကို တွေ့ရသည်။ ယင်း‌လမ်းကြောင်းမှာ ကျွန်းချောင်းရွာအနီးမှ ပဲနွယ်ကုန်းရွာမကို ဖြတ်သန်းသွားသည်။

## ရှေးမြို့ဟောင်း 
ကျောက်တံခါးအရှေ့ဘက် ၃ မိုင်ခန့်အကွာ၌ ရှေးမြို့တော်ဟောင်း တမြို့ ရှိခဲ့ရာ ကျောက်စရစ်ကျေးရွာအနီး ရှိ၍‌ ကျောက်စရစ်မြို့ဟောင်းဟု သစ်တောမင်းကြီးဟောင်း ဦးအောင်မြင့်က အမည်ပေးခဲ့သည်။

ကျောက်တံခါးမြို့တွင် ပျော်ပွဲရွှင်ပွဲများထက်ဘာသာရေးကိုအထူးပြု၍ တရားပွဲများအမြဲကျင်းပလေ့ရှိသည်
 ကျောက်တံခါးသင်္ကြန်သည် တစ်ခြားမြို့များနှင့်မတူ ကျောက်တံခါး ပဲနွယ်ကုန်း တောကျွဲအင်း
ဖဒို မြို့ချောင်း စသည့်မြို့များနှင့် သင်္ကြန်ယိမ်းအကများယှဉ်ပြိုင်လေ့ရှိသည်
ကျောက်တံခါး တန်ဆောင်တိုင်သည် မြို့လုံးကျွတ်ပျော်သော စည်ကားသောတန်ဆောင်တိုင်ဖြစ်သည်
တစ်နိုင်ငံလုံးရှိမြို့များနှင့်မတူ တော်သလင်းလပြည့်နေ့တွင်ဆီဆွမ်းလောင်းပွဲကျင်းပသည်
ယက္ကန်းလုပ်ငန်းကိုလည်းအထူးပြုလုပ်ကြသည်
App Inventor

**App Inventor for Android** သည် Google မှ အစပြု တီထွင်ခဲ့သည့် open-source web application တစ်ခု ဖြစ်သည်။ ယခုအချိန်တွင် Massachusetts Institute of Technology (MIT) က ဆက်လက်ပြီး ထိန်းသိမ်း ရေးသားပေးနေသည်။ ၎င်းကို အတိုကောက်အနေဖြင့် AI ဟု ခေါ်ဆိုလေ့ ရှိသည်။

AI သည် ပရိုဂရမ် မရေးသားဖူးသေးသည့် လူသစ်များအား Android app အလွယ်တကူနှင့် မြန်ဆန်စွာ ရေးသားနိုင်အောင် ကူညီပေးနိုင်သည်။ Scratch နှင့် StarLogo TNG user interface များကဲ့သို့ပင် drag-and-drop visual object များ အသုံးပြု၍ app များကို ဖန်တီးနိုင်သည်။ မြင်သာအောင် ရှင်းပြရမည် ဆိုပါက ကလေးများ အတုံးဆက် ကစားသကဲ့သို့ ဖြစ်သည်။  
ကလေးများအနေဖြင့် မိမိတို့ တည်ဆောက်လိုသည့် ပုံသဏ္ဌာန်ပေါ်လွင်စေရန် သက်ဆိုင်ရာ အတုံးများကို ဆက်ပေးရသကဲ့သို့ AI ပရိုဂရမ် ရေးသားရာတွင်လည်း မိမိတို့ အလိုရှိသော လုပ်ဆောင်ချက်များ ရရှိနိုင်စေရန် သက်ဆိုင်ရာ block များ ချိတ်ဆက်ရေးသားပေးရမည် ဖြစ်သည်။

AI project သည် Active Learning အရ စိတ်ကူးကောင်းများကို ပရိုဂရမ်းမင်း အသုံးပြု၍ လွယ်ကူစွာ အကောင်အထည် ဖော်နိုင်စေရန် အခြေခံ ဖန်တီးခဲ့ခြင်း ဖြစ်သည်။ Mitchel Resnick ၏ Lego Mindstorms နှင့် StarLogo၊ Seymour Papert နှင့် MIT Logo Group တို့ကို အခြေခံ၍ ၁၉၆၀ ခုနှစ်တွင် စတင်ခဲ့ခြင်း ဖြစ်သည်။

## သမိုင်းကြောင်း
၂၀၁၀ ဒီဇင်ဘာလ ၁၅ ရက်နေ့တွင် အများပြည်သူတို့အား စတင်ချပြခဲ့သည်။ ထိုအချိန်က AI team ကို Hal Abelson နှင့် ၂၀၁၁ နှစ်လယ်တွင် Google က AI ၏ source code ကို ဖြန့်ဝေခဲ့ပြီး ၎င်းဆာဗာများ ဖျက်သိမ်းခဲ့သည်။ သို့သော် ပရောဂျက်ကို ဆက်လုပ်လုပ်ဆောင်နိုင်စေရန် MIT Center for Mobile Learning တည်ထောင်နိုင်ရန် အတွက် ရန်ပုံငွေများ ထောက်ပံ့ ကူညီခဲ့သည်။

ထို့ကြောင့် AI တီထွင်သူ Hal Abelson နှင့် MIT မှ professors များ ဖြစ်ကြသော Eric Klopfer နှင့် Mitchel Resnick တို့က AI ကို MIT တွင် ဆက်လက် ပြုပြင် ရေးသားခဲ့ကြသည်။ ၂၀၁၂ခုတွင် MIT ၏ AI version ကို လွှင့်တင်နိုင်ခဲ့သည်။

၂၀၁၃ခုနှစ်တွင် MIT ၏ AI version 2 ကို ပြင်ဆင်ရေးသား ထုတ်လွှင့်နိုင်ခဲ့ပြီး AI2 ဟု လူသိများလာခဲ့သည်။ ၂၀၁၇ ခုနှစ်တွင် ကောက်ယူရရှိသော အချက်အလက်များအရ အပတ်စဉ် AI2 အသုံးပြုသူ active user ၃ သိန်းကျော်ရှိပြီး နိုင်ငံပေါင်း ၁၉၅ နိုင်ငံက မှတ်ပုံတင်ထားသူ ဦးရေ ၆ သန်းခန့် ရှိကာ ၎င်းတို့ တည်ဆောက်ထားသော app ပေါင်း သန်း၂၀ ခန့် ရှိနေပြီ ဖြစ်သည်။

## ပြင်ပလင့်များ
* 
* AI2 Source on GitHub
* Tutorial, Tips, Sample Apps 
* AppInventor.org:On-line book and video tutorials

## ကိုးကား
ဒိုက်ဦးမြို့

**ဒိုက်ဦးမြို့** သည် ပဲခူးတိုင်းဒေသကြီး၊ ညောင်လေးပင်ခရိုင် ဒိုက်ဦးမြို့နယ်ရှိ မြို့တစ်မြို့ဖြစ်သည်။

ဒိုက်ဦးသည် ရန်ကုန်-မန္တလေးသွား မော်တော်ကားလမ်းနှင့် မီးရထားလမ်းမထက်၌ တည်ပြီး ရန်ကုန်မှ ကားလမ်းဖြင့် ၈၈ မိုင်၊ မီးရထားလမ်းဖြင့် ၈၁.၂၅ မိုင် ကွာဝေးသည်။

## ဒိုက်ဦးအမည်တွင်လာပုံ 
ဒိုက်ဦးသည် မွန်အမည်  (အသံထွက် ဒိုက်အွီး)မှ ဆင်းသက်လာပြီး၊ ဒိုက်မှာ ရေ၊ အွီးမှာ ပုပ်သည်ဟု ဆိုလိုရာ ရေပုပ်ဟု အဓိပ္ပာယ် ရသည်။ ရှေးဟောင်းမွန်မြို့တော် ဖြစ်သော ကောလိယမြို့ စီရင်စုနယ်မြေအတွင်း တည်ရှိပြီး၊ ကောလိယချောင်းမှ ရေလျှံကာ ရေပြန်ကျသွားချိန်တွင် ချိုင့်ဝှမ်းများ၌ ရေပုပ် ကျန်ရစ်ရာမှ ဤသို့ ခေါ်တွင်သည်ဟု ဆိုသည်။ အချို့ကလည်း  ဟူသော မွန်စကားမှ ဒိုက်ဦးဖြစ်လာသည်ဟုဆိုသည်။ ရေများသောအရပ်ဟု သတ်မှတ်ကြသည်။ နောက်ထပ်တစ်မျိုးမှာ ဒိုက်ဟူသောစကားမှာ မွန်စကားတွင်  ကိုမြန်မာအသံထွက်ဖြင့်ခေါ်ရာမှ ဒိုက် ဟုဖြစ် လာခြင်းဖြစ်သည်။ ရေဟု အဓိပ္ပာယ်ရသည်။ ဦးမှာ မွန်စကား ဟဦး ကိုမြန်မာအသံဖြင့်ခေါ်ရာမှ ဦး ဖြစ်လာခြင်း ဖြစ်သည်။ လျှံကြီးခြင်းဟု အဓိပ္ပာယ်ရသည်။ ထို့ကြောင့် ဒိုက်ဦး၏အဓိပ္ပာယ်မှာ ရေလျှံခြင်း ရေကြီးခြင်း တနည်း အားဖြင့် ရေဖုံးလွှမ်းသောအရပ်ဟု ဆိုရပေမည်။ နောက်တမျိုးပြောကြသေးသည်မှာ ၁၈၇၈ ခုနှစ်တွင် ရန်ကုန်မှ ပြွန်တန်ဆာအထိ မီးရထားလမ်းဖေါက်လုပ် ရာတွင် ဒိုက်ဦးတည်နေရာ၌ အိုးအိမ်များမရှိပဲနှင့် နှစ်ထပ်ဘူတာရုံ ဆောက်လုပ်ခဲ့သည်။ ထို့ကြောင့်ပါတ်ဝန်း ကျင်ကျေးရွာများဖြစ်သော ဖအောင်ဝဲ၊ ဖောင်တော်သီ၊ ကမာဖရုံ၊ ကတုတ်၊ ရှမ်းစု၊ ဆာပါခြုံ၊ ရွှေအင်ဒုံ၊ ဖအောင်းစု ရွာများမှ ခရီးသွားလိုသည့်အခါ ဆိုက်ဆိုက်မြိုက်မြိုက်ဦးတိုက်လာ၍ ဆိုက်ဦး တိုက်ဦး မှ ဒိုက်ဦး ဖြစ်လာသည်ဟုဆိုသည်။ အထောက်အထားအဖြစ် ပထမဦးဆုံးမြို့ပိုင်ဦးအောင်ကျော်၏ သမီးအုတ်ဂူတွင် တိုက်ဦးဟု ရေးထိုးထားသည်ကိုတွေ့ရသည်။ 

## ကိုးကား
မက်မန်းမြို့

**မက်မန်းမြို့** သည် ရှမ်းပြည်နယ်၊ မက်မန်းမြို့နယ်၏ မြို့တော်ဖြစ်ပြီး ဝကိုယ်ပိုင်အုပ်ချုပ်ခွင့်ရတိုင်းတွင် ပါဝင်သည်။

## ပထဝီဝင်
မက်မန်းသည် သံလွင်မြစ်၏ အရှေ့ဘက် ၁၅ ကီလိုမီတာအကွာ၌ တည်ရှိသည်။

## ထပ်မံဖတ်ရန်
* Matman Township - Shan State - Mimu 
* Shan (North) State, Myanmar - Mimu 

## ကိုးကား
ပန်ဆန်းမြို့နယ်

**ပန်ဆန်းမြို့နယ်** သည် ရှမ်းပြည်နယ်၊ မက်မန်းခရိုင်ရှိ မြို့နယ်တစ်ခုဖြစ်ပြီး ဝကိုယ်ပိုင်အုပ်ချုပ်ခွင့်ရတိုင်းတွင် ပါဝင်သည်။ ရုံးစိုက်ရာ မြို့တော်မှာ ပန်ဆန်းမြို့ဖြစ်သည်။ ၁၉၉၅ ခုနှစ်မတိုင်ခင် ပန်ဆန်းမြို့နယ်၏ လူဦးရေသည် ၅၁၈၉၅ ယောက်ဖြစ်ပြီ ဝလူမျိုးတို့မှာ ၂၄၁၄၅ ယောက်ဖြစ်သည်။

## ကိုးကား
ပန်ဆန်းမြို့

**ပန်ဆန်းမြို့** သည် ရှမ်းပြည်နယ်၊ ပန်ဆန်းမြို့နယ်၏ မြို့တော်ဖြစ်ပြီး ဝကိုယ်ပိုင်အုပ်ချုပ်ခွင့်ရတိုင်းတွင် ပါဝင်သည်။

ပန်ခမ်း (ဗမာ: ပန်ခမ်းမြို့; MLCTS: pan kham: mrui.; တရုတ်: 邦康; မြန်မာနိုင်ငံအရှေ့ဖျားရှမ်းပြည်နယ်ရှိ နယ်စပ်မြို့ဖြစ်သည်။ ၎င်းသည် တရုတ်နိုင်ငံ ယူနန်ပြည်နယ် နယ်စပ်အနီး၊ မန်လျန်မြို့နှင့် ဆန့်ကျင်ဘက် ခါမြစ်ကွေ့တွင် တည်ရှိသည်။ ပန်ခမ်းသည် ရှမ်းပြည်နယ် မက်မန်းခရိုင် ပန်ဆန်းမြို့နယ်၏ အဓိကမြို့ဖြစ်သည်။ ပန်ဆန်းမြို့သည် ဝတပ်မတော်၏ အခြေစိုက်မြို့တော်လည်းဖြစ်သည်။

၎င်းတွင် ဟိုတယ်များ၊ ဈေးဆိုင်များ၊ စူပါမားကတ်များ၊ ကာရာအိုကေဘားများ၊ ဘိုးလင်းလမ်းနှင့် 24 နာရီ ကာစီနိုများ ရှိသည်။ ကာစီနိုတွင် ဗဟိုပြု၍ အောင်မြင်သောညဘဝတစ်ခုရှိသည်။ ပန်ခမ်းမြို့ရှိ အစားအစာများကို တရုတ်နိုင်ငံမှ အများဆုံး တင်သွင်းသည်။ အဓိကအားဖြင့် Land Rovers၊ Land Cruisers နှင့် နိုင်ငံခြား ပစ်ကပ်ကားများကို ထိုင်းနိုင်ငံမှ ခိုးသွင်းခဲ့သည်။

သမိုင်း

ပန်ခမ်းမြို့သည် ဝပြည်နယ်၏ မြို့တော်အဖြစ် တရားဝင်သတ်မှတ်ထားသော ဝ ကိုယ်ပိုင်အုပ်ချုပ်ခွင့်ရတိုင်းဖြစ်ပြီး ဟိုပန်သည် မြန်မာအစိုးရက ပေးအပ်သော ၎င်း၏မြို့တော်ဖြစ်သည်။ ဗမာပြည်ကွန်မြူနစ်ပါတီ (ဗကပ) ပြိုကွဲပြီးနောက် ၁၉၈၉ ခုနှစ်တွင် ဖွဲ့စည်းခဲ့သော ဝပြည်သွေးစည်းညီညွတ်ရေးတပ်မတော် (UWSP) ၏ စစ်ရေးယိမ်းအဖွဲ့ (UWSA) မှ ထိန်းချုပ်ထားသည်။[4][5]

၂၀၀၉ ခုနှစ် ဧပြီလ ၁၇ ရက်နေ့တွင် ပန်ခမ်းမြို့တွင် ဗမာပြည်ကွန်မြူနစ်ပါတီ အာဏာသိမ်းမှု နှစ် ၂၀ ပြည့် အခမ်းအနားကို တပ်မတော် အစိုးရ၊ ကိုးကန့်၊ ကချင်လွတ်လပ်ရေးအဖွဲ့ (KIO)၊ ရှမ်းပြည်တပ်မတော် မြောက်ပိုင်းနှင့် CPB အဖွဲ့ဝင်ဟောင်းများ တက်ရောက်ခဲ့ကြသည်။ 6]

နောက်တစ်နေ့၊ ၂၀၀၉ ခုနှစ် ဧပြီလ ၁၈ ရက်နေ့တွင် မီးလောင်မှုဖြစ်ပွားခဲ့ရာ ပန်ခမ်းမြို့ရှိ အကြီးဆုံးစက်သုံးဆီဆိုင်နှင့် ကျွန်းသစ်တန်ချိန် ၁၀၀၀၀ ကျော်ရှိသည့် ဂိုဒေါင်တွင် မီးလောင်မှုဖြစ်ပွားခဲ့ပြီး ဝ ခေါင်းဆောင်တစ်ဦးဖြစ်သော ဝေရှုးကန်မှ နှစ်ဦးစလုံးက မီးလောင်ခဲ့သည်။

ပန်ခမ်းမှ မက်မန်းအထိ လမ်းသည် ၄၈ မိုင်ရှည်သည်။

## ကိုးကား
## ပြင်ပလင့်များ
* Satellite map *GeoNames*
* Panghsang area map *Shan Herald News Agency* (S.H.A.N.)
* Myanmar's Wa: Likely Losers in the Opium War  Pierre-Arnaud Chouvy, *Asia Times*, January 24, 2004
* Photo: Panghsang - bridge to the hidden city  Something about Myanmar, February 28, 2006
* Photo: UWSA on parade at Panghsang  *The Irrawaddy*, May 4, 2009
နားဖန်းမြို့နယ်

**နားဖန်းမြို့နယ်** သည် ရှမ်းပြည်နယ်၊ မက်မန်းခရိုင်ရှိ မြို့နယ်တစ်ခုဖြစ်ပြီး ဝကိုယ်ပိုင်အုပ်ချုပ်ခွင့်ရတိုင်းတွင် ပါဝင်သည်။ ယခင်က လားရှိုးခရိုင်တွင် ပါဝင်ခဲ့သည်။ ရုံးစိုက်ရာ မြို့တော်မှာ နားဖန်းမြို့ဖြစ်သည်။ ၁၉၉၅ ခုနှစ်မတိုင်ခင် နားဖန်းမြို့နယ်၏ လူဦးရေသည် ၄၈၄၆၆ ယောက်ဖြစ်ပြီ ဝလူမျိုးတို့မှာ ၃၇၀၂၄ ယောက်ဖြစ်သည်။

## ကိုးကား
နားဖန်းမြို့

**နားဖန်းမြို့** သည် ရှမ်းပြည်နယ်၊ နားဖန်းမြို့နယ်၏ မြို့တော်ဖြစ်ပြီး ဝကိုယ်ပိုင်အုပ်ချုပ်ခွင့်ရတိုင်းတွင် ပါဝင်သည်။

## ထပ်မံဖတ်ရန်
* Myanmar States/Divisions & Townships Overview Map

## ကိုးကား
မက်မန်းမြို့နယ်

**မက်မန်း မြို့နယ်** သည် မြန်မာနိုင်ငံ၊ ရှမ်းပြည်နယ်၊ ဝကိုယ်ပိုင်အုပ်ချုပ်ခွင့်ရတိုင်းရှိ မြို့နယ်ဖြစ်ပြီး ရုံးစိုက်ရာမြို့မှာ မက်မန်းမြို့ဖြစ်သည်။

## သမိုင်း
နယ်မြေအတော်များများသည် တောင်တန်းများဖြင့် ထူထပ်နေပြီး ကျိုင်းတုံ အနောက်မြောက်ဘက်တွင် သစ်တောများဖြင့် ဖုံးလွှမ်းထားသည်။ 
## ထပ်မံ ကြည့်ရှုရန်
* Myanmar States/Divisions & Townships Overview Map
* Matman Township - Shan State - Mimu 

## ကိုးကား
ပန်လုံမြို့

**ပန်လုံမြို့** သည် ရှမ်းပြည်နယ်၊ ဟိုပန်ခရိုင်၊ ပန်လုံမြို့နယ်ခွဲ၏ မြို့တော်ဖြစ်ပြီး ဝကိုယ်ပိုင်အုပ်ချုပ်ခွင့်ရတိုင်းတွင် ပါဝင်သည်။ ပန်လုံမြို့သည် တရုတ်နိုင်ငံနှင့် နယ်နမိတ်ချင်း ထိစပ်လျက်ရှိသည်။

## ကိုးကား
ပန်လုံမြို့နယ်ခွဲ

**ပန်လုံမြို့နယ်ခွဲ** သည် ရှမ်းပြည်နယ်၊ ဝကိုယ်ပိုင်အုပ်ချုပ်ခွင့်ရတိုင်း၏ မြို့နယ်ခွဲ့ဖြစ်ပြီး ရုံးစိုက်ရာမြို့မှာ ပန်လုံမြို့ဖြစ်သည်။

## ကိုးကား
စိမ့်ရေ သစ်တောဥယျာဉ်

** စိမ့်ရေ သစ်တောဥယျာဉ်** သည် မြန်မာနိုင်ငံရှိ သစ်တောဥယျာဉ်ဖြစ်ပြီး ပဲခူးတိုင်း၊ အုတ်တွင်းမြို့နယ်၌ တည်ရှိသည်။ ယင်းအား ၁၉၉၆ ခုနှစ်တွင် တည်ထောင်ခဲ့ပြီး ၁၀၂ စတုရန်းဧက ရှိသည်။

## ကိုးကား
*Asterism Travels & Tours - Myanmar

## ပြင်ပလင့်
*Eco-Tourism - Meinmahla Kyun Wildlife Sanctuary
နမ္မတူမြို့

**နမ္မတူမြို့** သည် ရှမ်းပြည်နယ်၊ ကျောက်မဲခရိုင်၊ နမ္မတူမြို့နယ်ရှိ မြို့တစ်မြို့ဖြစ်ပြီး နမ္မတူမြို့နယ်၏ ရုံးစိုက်ရာမြို့ဖြစ်သည်။ ဘော်ဝင်နှင့် နမ္မတူငွေတွင်းကြောင့် နာမည်ကြီးသည်။ နမ္မတူမြစ်မှ လားရှိုးမြို့သို့ မိုင်းတွင်းရထားလမ်းဖြင့် ချိတ်ဆက်လျက်ရှိသည်။ နမ္မတူ ဘော်ဝင်မိုင်းတွင်းသည် ဒုတိယကမ္ဘာစစ်မတိုင်ခင်က ကမ္ဘာ့အကြီးဆုံး ခဲမိုင်းတွင်းနှင့် ငွေမိုင်းတွင်းတစ်ခု ဖြစ်ခဲ့ဖူးသည်။

လေးရက်ကြာ တိုက်ခိုက်ပြီးနောက် ၂၀၂၃ ခုနှစ် ဒီဇင်ဘာလ ၂၈ ရက်နေ့တွင် နမ္မတူမြို့အား တအောင်း အမျိုးသား လွတ်မြောက်ရေး တပ်မတော်က စစ်ကောင်စီထံမှ သိမ်းပိုက်ခဲ့သည်။

## ကိုးကား